
publikationer, foredrag og anden udad¬ 

Forretningsudvalget samt 
Repræsentantskabet 

se af SUFOI. 

elsen af UFO-forskningen i dens forskellige 

anerkender de tanker, som måtte fremkom¬ 
me heri, og uden at organisationen hæfler 
for de fremsatte meninger. Red. 

Al omtale er 
god omtale 
eller ?? 


af Ole Henningsen. 

Mange firmaer hylder princippet, at al om¬ 
tale er god omtale uanset indholdet, og at 
selv kritisk eller direkte forkert omtale ska¬ 
ber interesse for firmaet og dets produkter. 

Derfor skulle man måske være glad, når 
nogen gad omtale nogle af de ting, vi til 
daglig arbejder med inden for SUFOT. Det 
er jeg bare ikke altid. 

På mit lokale bibliotek fik jeg fornylig øje 
på en bogliste udarbejdet af Hjejl Resen 
Steenstrup og Birgitte Rørbye for biblioteks¬ 
centralen. Boglisten hed „Okkultisme og 
overtro 41 . Det er naturligvis prisværdigt, at 
man efterhånden kan låne snart sagt al form 
for litteratur gennem sit bibliotek, så en så¬ 
dan bogliste måtte absolut have sin beretti¬ 
gelse. 

Så begyndte jeg at læse i boglisten, og min 
puls begyndte at stige. Fra boglisten citeres: 

Hvad er overtro 

Okkultisme og overtro er vanskelige emner at 
give litteraturvejledning til. Nogle bøger inde¬ 
holder beretninger om oplevelser, andre er 
skrevet ud fra et videnskabeligt sigte, og en¬ 
delig findes en stor gruppe klart missione¬ 
rende værker. Vægten er her lagt på bøger, 
der kan give en indføring i emnerne. 

Overtro det er hele det store forestillings¬ 
kompleks som omfatter ikke-officiel tro, d.v.s. 
et relativt begreb. Nogle af de synspunkter, 
som henregnes til overtroen i dag, er måske 
videnskab i morgen. Omvendt har flere af de 
emner, som medtages her tidligere været vi¬ 
denskab. 



En okkult videnskab er en del af overtroen, 
og den lærer om de ikke-objektive kræfters 
indflydelse på menneskets liv. Herhen hører 
astrologi, kiromatik, ufologi og mange flere. 

Udover det okkulte findes folkeovertroen, som 
bl. a. omfatter forestillinger om nisser, varulve 
og hellige træer. På grænsen mellem overtro 
og videnskab står de kloge folk og naturhel¬ 
brederne. 

Så ved man da altid, at interessen for 
UFO’er henhører til en okkult videnskab, der 
er en del af overtroen. Dermed kan man jo 
godt gå hen og lægge sig med alle sine fore¬ 
stillinger om videnskabelige målings- og un¬ 
dersøgelsesmetoder m. v. 

Nå, videre i boglisten, tænkte jeg. Efter 
en fortegnelse over „Almene værker og lek¬ 
sika 44 kom jeg frem til afsnittet med bøger 
om „Aktive udøvere af okkultisme og over¬ 
tro 44 , hvorunder hører alkymister, spiritister, 
kloge folk, naturhelbredere samt hekse og 
troldmænd. 

I afsnittet om „Overnaturlige væsener 44 , 
hvor man behandler spøgelser og vampyrer, 
har man denne kommentar: 

Overnaturlige væsner 

I „Danske sagn“ findes beretninger om alle 
væsner i den ældre folketradition. Vampyrerne 
er i Vesteuropa en moderne tradition popula¬ 
riseret gennem romaner og film. Også ufo¬ 
erne - væsner fra andre kloder er nye. 

Kære læser, læn Dem godt tilbage i læne¬ 
stolen: Sammen med omtalen af spøgelser og 
vampyrer har man anbragt „UFO’er eller 
flyvende tallerkener* 4 . 

(Bemærk også, at de to liste-createurer ef¬ 
ter deres indgående studium af UFO-proble- 
matikken er nået frem til den konklusion, at 
UFO’er - og altså ikke evt. UFOnauter — er 
væsener fra andre kloder. Det er ellers et 
synspunkt, der (så vidt jeg husker) ikke har 
været luftet af UFO-forskere - bortset fra et 
kuriosum af en UFO-bog fra omkring 1950, 
hvor forfatteren foreslog, at UFO’er kunne 
være en slags kæmpeinsekter i stil med f. eks. 
humlebier. Det lykkedes mig aldrig at finde 
ud af, om forfatteren mente det alvorligt, 
red.) 

Omtalen af UFO-bøgerne ser iøvrigt så¬ 
ledes ud: 

UFOER ELLER FLYVENDE TALLERKNER 

Adamski, George 

De fremmede rumskibe - og vor fremtid. 1963. 
150 s. 

Fortæller om rejser i det ydre rum. Hovedvæg¬ 
ten er lagt på de budskaber og den filosofi, 
som rumfolkene gør rede for. 

Kosmisk filosofi. 1964. 125 s. 

Ombord i rumskibe. 1960. 163 s. ill. 

1. del redegør for forfatterens kontakt med en 
mand fra en fremmed planet. 2. del indehol¬ 
der en oversigt over ufo-sagens stade på bo¬ 
gens udgivelsestidspunkt. George Adamski 
hævder, at vi er overvåget af rumfolk, som 
kommer fra vort og andre solsystemer. De be¬ 
sidder en overlegen teknologi og etik - og 
vil os kun det bedste. 

Dåniken, Erich von 

Fortids gåder . . . fremtids virkelighed. 1968-72. 
Bd. 1-2. 

Tilbage til stjernerne. 1969. 228 s. ill. 
Interessante teorier om fremmede væsener fra 
verdensrummet som skal have besøgt jorden 
i tidlig tid. 

Edwards, Frank 

Flyvende tallerkener - en alvorlig sag. 1967. 
248 s. ill. 

Beretninger og rapporter især fra USA om 
observationer. Afviser Adamskis udlægning. 
Bogen er velskrevet, men enkelte ting kunne 
godt være bedre dokumenteret. 


Det evige menneske. Af Louis Pauwels og 
Jacques Bergier. 1971. 283 s. (Livets Forskøn¬ 
nelse, 1). 

Fantastiske teorier om flyvende tallerkner, 
alkymi, svundne kulturer som skulle eje en 
højtudviklet teknik m. v. 

Den fantastiske virkelighed. Af Louis Pauwels 
og Jacques Bergier 1970-71. Bd. 1-3. 

UFO og videnskaben. 1973. 131 s. (SUFOI’s 
Debat-Bøger, 1). 

Debatindlæg fra 5 amerikanske universitets¬ 
folk. 

UFOS i fokus. Af Antonio Ribera og Rafael 
Farriols. 1972. 182 s. ill. 

To spanske ufologer analyserer beretninger, 
vidneudsagn, breve og avisartikler om to for¬ 
modede nedstyrtede ufoer. Illustreret med 
gode ufo-optagelser. 

Wegner, Willy 

Dansk ufo-litteratur 1946 - 70 . En bibliografi. 
1972. 253 s. 

1553 numre om ufo-litteratur. 

Efter at have beskæftiget sig med „For¬ 
skellige okkulte videnskaber**, herunder bl. a. 
astrologi, kommer forfatteren af boglisten 
frem til Tidsskrifter, hvor man nævner „Ma¬ 
gasinet Universum**, „Occulta** og „Psykisk 
Forum**. Det sidste i rækken er UFO-nyt, 
der omtales således: 

Ufonyt. Udg.: S.U.F.O.I. 1958- . 8 nr. årligt. 
Vil udbrede kendskabet til Ufo’er. Medlems¬ 
stof og boganmeldelser. 

Jeg går ud fra at de omtalte 8 nr. om 
året beror på en trykfejl, ellers må forfat¬ 
terne have kikket i et af de ældgamle nr. af 
UFO-Nyt, som ikke kan tages som særligt 
repræsentativt for indholdet af i dag. 

„Vil udbrede kendskabet til UFO’er.** 
„Medlemsstof og boganmeldelser.** Det fore¬ 
kommer mig simpelthen fantastisk, at man 
kan tillade sig at anmelde UFO-Nyt på den¬ 
ne måde. 

SUFOI’s Debatbog nr. 1, „UFO og Viden- 
skaben** indeholder indlæg af og debat mel¬ 
lem 6 kendte amerikanske universitetsfolk, 
deriblandt astronomiprofessoren J. Allen Hy- 

nek, der var U. S. Air Force’s videnskabelige 
konsulent i UFO-spørgsmål i 20 år. Jeg kan 
næsten forestille mig, hvorledes disse viden- 
skabsmænd vil græmme sig eller bide i gulv¬ 
tæppet, eller falde sammen i afmægtig kram¬ 
pegråd, om det ret erfarer, hvorledes vore 
hjemlige „eksperter udi folkemindesamlings- 
og sagnverdenen” har rubriceret deres med¬ 
virken ved den amatørastronomikongres, som 
debatten fandt sted på: Nemlig under over¬ 
naturlige væsener sammen med spøgelser og 
vampyrer. 

Naturligvis er jeg ikke blind for, at der 
inden for UFO-sagen sker mangt og meget 
også herhjemme, som kan forlede vore folke¬ 
minde-folk til at putte os i en af deres små 
kasser. Men hold venligst SUFOI udenfor i 
den forbindelse. Der er ikke mere overtro el¬ 
ler religiøs følelse i vort UFO-arbejde, end 
der er i en fodboldklubbestyrelses arbejde. 
Måske en god portion idealisme, men det er 
en helt anden sag. 

Det, der harmer mig mest i den forbindel¬ 
se, er måske spørgsmålet om, hvem man kan 
klage til i et sådant tilfælde. Der er intet at 
gøre. Tryksagen er på markedet. Jeg forlan¬ 
ger ikke, at vi skulle have læst korrektur på 
materialet, men man må kunne forlange, at 
de „specialister”, der bliver sat på opgaven, 
magter denne og gider sætte sig ind i proble¬ 
matikken, så man ikke serverer sådan en 
gang sammensurium af skidt og kanel, betalt 
af offentlige midler. 

* 

BEDRAG MOD UGEBLADSLÆSERE 

At ugepressen bringer „gode historier” til 
torvs, kan naturligvis ikke undre nogen; man 
har jo sine bladejere at tage hensyn til. Man 
skulle nødigt miste for mange læsere, tvært¬ 
imod. Altså skal der smøres tykt på, når stof¬ 
fet skal glide ned. 

Det lød ellers så spændende, når Dansk 
Familieblad, d. 13/9 1973, på forsiden spurg¬ 


te: „Har ukendte fremmede besøgt vor klo¬ 
de?” og havde en fed overskrift med „TV- 
Reporter myrdet af rumvæsner”. Dette var 
også titlen på en lang artikel inde i bladet, 
skrevet af Rainer Erler. 

Skade er det blot, at artikelserien, der fort¬ 
satte i de næste numre af Dansk Familieblad, 
i virkeligheden er bygget på manuskriptet til 
et tysk TV-spil „Die Delegation”, der har 
været omtalt i UFO-Nyt et par gange. Dette 
TV-spil er lavet som en ny form for TV- 
spil, hvor man blander virkelighed og fantasi 
sammen til en slags „dokumentarberetning” 
og derved opnår en fantastisk stærk TV-virk- 
ning. Rainer Erler modtog den tyske TV-pris 
„Die Goldene Kamera” i 1970 for sin præ¬ 
station. Den i bladet afbildede reporter „Will 
Roczinski”, der påståedes at have været „på 
sporet af UFO’erne” og meget mere, og hvis 
filmoptagelser artiklerne skulle være baseret 
på, har aldrig eksisteret. Personen har kun 
eksisteret på manuskriptarkene. Rolleindeha¬ 
verens navn er Walter Kohut. 

SUFOI har i anbefalet brev over for red¬ 
aktionen af Dansk Familieblad bedt om en 
redegørelse for, hvad der foranlediger redak¬ 
tionen til at behandle stoffet som virkelige 
kendsgerninger, når der i virkeligheden er 
tale om et TV-spil. 

Under alle omstændigheder er Dansk Fa¬ 
milieblads læsere blevet taget groft ved næsen 
af bladets redaktion, som bedrager læserne 
med eller uden kendskab til de faktiske for¬ 
hold. 

(Det omtalte anbefalede brev til Dansk Fa¬ 
milieblad blev afsendt d. 14. september, altså 
allerede dagen efter, at nummeret med den 
første artikel udkom. Endnu ved redaktionens 
slutning var der ikke indløbet svar. red.) 

I SUFOI kan vi ikke stiltiende sidde med 
hænderne i skødet og være tilskuere til, at 
der sker så stærk en forplumring af UFO- 
arbejdet herhjemme, som ovenstående to 
eksempler er udtryk for. Der vil derfor også 
fremover blive reageret fra SUFOI’s side, 
når folk uden reel indsigt i emnet leger UFO- 
eksperter. 

Hændelse i Nogales, Arizona 


I de tidlige morgentimer den 20. august 1972 
blev et mærkeligt objekt i et stykke tid set 
i Arizona over Nogales, som ligger på græn¬ 
sen mellem USA og Mexico. Adskillige men¬ 
nesker så objektet og er blevet udspurgt, og 
det må antages, at mange andre har obser¬ 
veret det. Sagen undersøges stadig, men der 
foreligger allerede nu tilstrækkelige oplysnin¬ 
ger til, at den kan præsenteres her. 

Mrs. Helen Sutherlin, lærer ved en skole 
i Nogales, blev vækket af „et uhyggeligt hyl“ 
fra sin hvide samojedehund, som var uden 
for huset på verandaen bagved. Hun lå i sen¬ 
gen og kunne se et mærkeligt sølvblåt lys, 
som oplyste gardinerne for soveværelsesvin¬ 
duet. Hunden blev ved med at hyle, så hun 
gik udenfor for at se, hvad der var i vejen. 

Hun gik gennem køkkenet, hen til bag¬ 
døren, gik ud og hørte straks en mærkelig 
summende lyd, der lød som om den kom 
oppe fra og i nogen afstand. Da hun kik¬ 
kede op på himlen, så hun en oval lyskilde, 
som så ud til at være årsag til en kegle af 
sølvblåt lys, som oplyste størstedelen af byen. 
Hun beskrev det som noget, der lignede en 
projektør (flashlight), der skinnede ned på 
jorden. Det blev ved med at blinke, og lyset 
fra det gav bilerne og det øverste af husene 
en slags iriserende glans, som om de selv ud¬ 
sendte lyset. 

Mrs. Sutherlin anslog, at lyset tændtes og 
slukkedes 8-10 gange, og at hun så på det 
i ca. 30 minutter. Hendes hund var blevet 
rolig, da hun var kommet ud, og hun kunne 


observere det indgående i den tid. Selv om 
hun ikke kan sige det nøjagtige tidspunkt, 
sagde hun, at køkkenuret var 2.30 på et tids¬ 
punkt, da hun kikkede på det; men hun ved 
ikke, om hun så på det, da hun gik ud af 
huset, eller da hun gik ind igen. 

Efter en halv times observation gik lysene 
i Nogales pludselig ud; Mrs. Sutherlin blev 
forskrækket og gik indenfor. Under inter¬ 
viewet med Mr. og Mrs. Lorenzen fra APRO 
sagde hun, at hun var sikker på, at mange 
mennesker havde set objektet, fordi før 
strømsvigtet havde hun lagt mærke til, at der 
var blevet tændt lys i nærheden i mange 
huse, der før var mørke. 

Hun gik tilbage i seng og gjorde ikke 
forsøg på at observere mere. 

På grund af visse tidselementer i denne 
sag er det temmelig sandsynligt, at Mrs. 
Sutherlin så forkert på uret, fordi strøm¬ 
svigtet, hun henfører til, fandt sted ca. kl. 
3.35. 

Vort andet hovedvidne er den 22 år gamle 
Marco Flores, medejer af „House and Cel- 
lar“, en natklub og restaurant for unge men¬ 
nesker i Nogales. 

Kl. 1 om natten d. 20. lukkede han for¬ 
retningen, så tilbragte han en time med 
at arbejde med regnskabsbøgerne, så han 
ikke skulle „komme bagefter med sit arbej¬ 
de 41 . Kort efter kl. 2 gik han hen til en 
restaurant, der har åbent om natten, og der 

fik han morgenmad og talte med nogle ven¬ 
ner. Han forlod restauranten kort efter kl. 3 
og kørte hjem til sin lejlighed på Western 
Avenue. Så klædte han sig af, og mens han 
sad på sengekanten, spillede han på sin gui¬ 
tar og kikkede ud ad vinduet, som vender 
mod øst-sydøst. Efter hans skøn var klokken 
mellem 3.20 og 3.30, da hans aircondition¬ 
apparat og lysene gik ud. Da han så ud ad 
vinduet, kunne han se, at hele Nogales- 
området, hvilket vil sige Nogales, Sonora, 
Mexico, henlå i mørke. 

På dette tidspunkt hørte Marco en sum- 
mende lyd, som syntes at komme fra et 
sted over hans lejlighed, og på den anden 
side af Western Avenue så han et oplyst om¬ 
råde på ca. 400 meter i diameter. Det så ud 
til at bevæge sig fra nord mod sydvest. 

Her er det vigtigt at mærke sig, at lejlig¬ 
hedernes skodder i dette hus er anbragt på 
ydersiden. Vinduet var åbent, så Marco be¬ 
sluttede at lukke skodderne op og gå uden¬ 
for i stedet for at famle sig frem gennem 
det mørke hus. Da han kom udenfor, kik¬ 
kede han op og over sin lejlighed så han et 
lysende, rundt objekt omgivet af en ring. 
Uheldigvis er Marco farveblind, så han kun¬ 
ne ikke give nogen beskrivelse af objektets 



Den amerikanske tegner , Brian James, der er 
tilknyttet APRO, giver her sin fremstilling af 
den genstand, Marco Flores rapporterede. 


farve, men han sagde dog, at det så ud til 
at være metallisk og at dets glans blev ka¬ 
stet tilbage fra den overskyede himmel. Han 
mente, at det bevægede sig med en fart af 
ca. 55 km/t i en højde af ca. 60-90 meter, 
og han iagttog det godt et minut, før det 
forsvandt af syne bag en bakke bag ved 
ejendommen. Han lagde mærke til, at det 
oplyste område over Western Avenue bevæ¬ 
gede sig med samme fart som objektet, og 
han mente, at de på en eller ånde måde 
havde noget at gøre med hinanden. Byens 
lys kom tilbage efter at objektet var forsvun¬ 
det ud af syne. 

Marco gik så ind og overvejede, om han 
skulle rapportere objektet til politiet. Ca. 10 
minutter senere hørte han en eksplosion og 
lyset, som skiftevis var blevet svagere og kla¬ 
rere efter det første strømsvigt, gik ud og for¬ 
blev slukket. Marco gik igen ud, og denne 
gang så han et oplyst areal på himlen mod 
nord-nordøst (hvor den lokale kraftstation 
ligger), modsat den retning, i hvilken UFOet 
var forsvundet. Så ringede han til det lokale 
politi og fortalte dem om lyset mod nord, 
og de oplyste ham om, at kraftstationen var 
„eksploderet**. Den næste dag rapporterede 
han objektet, han havde set (han havde tø¬ 
vet med at gøre det natten før, da han var 
bange for at blive latterliggjort) og de sagde 
at han var den eneste, der havde rapporteret 
et sådant objekt. 

Avisen Nogales Herald skrev et par linier 
om Marcos observation, og så ringede adskil¬ 
lige personer (deriblandt Mrs. Sutherlin) for 
at fortælle ham, at de også havde set noget 
mærkeligt den nat. 


UFO-NYT 1974: 
samme kvalitet - samme pris. 

Blandt de andre, der havde observeret no- 
[fget mærkeligt den samme nat, var Mr. John 
Gleeson, ansat i telefonselskabet, som var 
stået op for at tage ud til sin ranch. Han var 
på vej hen til sin lastbil, da strømmen svig¬ 
tede, og han bemærkede en „ildkugle", den 
eneste beskrivelse han gav, på den sydøstlige 
himmel over byen. Han sagde, at han var 
gået frem og tilbage mellem huset og sin 
pick-up lastvogn mange gange før han skulle 
afsted, og han så ildkuglen mod sydvest på 
en af turene, og næste gang han forlod huset, 
hørte han eksplosionen. Han vendte lastbilen 
i retning mod eksplosionen og opdagede, at 
det var kraftstationen, der ligger lige syd 
for hans hjem, der brændte. 

Et andet vidne var sekretær for Sacred 
Heart kirkesogn i Nogales, Mrs. Consuelo 
Corrales. Hun fortalte, at hendes mand først 
så „noget blinke", og så vækkede han hende. 
De kikkede ud ad deres soveværelsesvindue 


på noget, der så ud som en sølvfarvet regn¬ 
bue eller en lysglorie, der var lige mod øst 
og helt nær ved deres hus, og den oplyste det 
omliggende terræn. Samtidig hørte de en 
summende lyd, som hun beskrev som et sti¬ 
gende og faldende „rrr-rrr-rrr", noget lig¬ 
nende en motor. Mr. og Mrs. Corrales troede 
først, der var noget i vejen med køleskabet 
i huset ved siden af, men lyden blev højere 
og højere og døde så pludselig væk. 

Efter at de havde set på lyset et stykke 
tid, hørte de en eksplosion, og lyset blev sva¬ 
gere og begyndte at blinke ligesom et ad¬ 
varselslys. Så så de lyset fra eksplosionen på 
kraftværket, meget iøjnefaldende på himlen 
mod nordøst. Mr. og Mrs. Corrales blev oppe 
og lavede kaffe, da Mrs. Corrales skulle på 
arbejde, og de forsøgte ikke at observere 
mere. Mr. Corrales er direktør for Chevrolets 
forhandlerafdeling i Nogales, Sonora. 

Fordi eksplosionen på kraftværket indtraf 
så nær det tidspunkt, hvor objektet blev set 

af vidnerne, besluttede Mr. og Mrs. Lorenzen 
at finde grunden til strømsvigtet, og i løbet 
af deres undersøgelse interviewede Mr. Lo¬ 
renzen direktøren for kraftværket, som for¬ 
talte, at de langt om længe havde fundet ud 
af, at en eller anden havde hældt en brand¬ 
farlig væske ind i værket gennem et vin¬ 
due, og så var noget i retning af en „Molo- 
tov cocktail" blevet kastet ind; den eksplo¬ 
derede og startede ilden. Han sagde også, 
at man regnede med at brandstiftelsen var 
en afledningsmanøvre, som var blevet iværk¬ 
sat, mens en ladning narkotika blev smuglet 
over grænsen fra Mexico. 

Dette kastede selvfølgelig et nyt lys over 
hele sagen, og Mr. og Mrs. Lorenzen over¬ 
vejede den mulighed, som direktøren for 
kraftværket fremsatte, at Mrs. Sutherlin hav¬ 
de set lys fra en helikopter, der oplyste om¬ 
rådet, mens toldere og politi jagede smug¬ 
lere. Mr. og Mrs. Lorenzen kontaktede po¬ 
litiet i Nogales, som sagde, at de ikke har 
nogen helikopter, og så nogle grænsebetjente, 
som foreslog, at de skulle tale med det ame¬ 
rikanske toldvæsen. Mr. Lorenzen fulgte for¬ 
slaget, og fik dér at vide, at den organisation, 
som tager sig af lufteftersøgning, kun har ét 
luftfartøj, og det var slet ikke i luften om 
natten d. 20. august. 

Resumé 

Når man tager tidspunkterne i betragtning, 
ser det ud til, at Mrs. Sutherlin observerede 
et objekt, der oplyste et område i Nogales 
mellem kl. 2.30 og 3.30, og det kan meget 
vel have været det objekt, som Marco Flores 
så kl. 3.30 fra sin lejlighed på Western Ave¬ 


nue. Det objekt, Mrs. Sutherlin så, så ud til 
at være temmelig højt oppe på himlen (80 
graders højde), og det oplyste en stor del 
af byen Nogales hvorimod objektet, Marco så, 
var nærmere (se tegningen af Brian James) 
og området, det oplyste, var betydeligt 
mindre. Dette kan forklares af afstanden 
fra jorden - d. v. s. jo nærmere objektet er, 
jo kortere er lyskeglen, og derfor er det op¬ 
lyste areal mindre. 

Medmindre de, der undersøgte eksplosio¬ 
nen på kraftværket, skjuler noget eller sim¬ 
pelt hen giver en forklaring på noget, de 
ikke kan forklare, er det ikke sandsynligt, at 
objektet eller objekterne, der blev set af 
Marco, Mrs. Sutherlin, Mr. Gleeson og Mrs. 
og Mr. Corrales, har nogen forbindelse over¬ 
hovedet med strømsvigtet, og tilstedeværelsen 
af objekterne eller objekterne lige før eksplo¬ 
sionen på kraftværket er rene tilfældigheder. 

De geografiske steder, der vedrører denne 
sag, kan ses på kortet. Bogstaverne A, B, C, 
D, E, F og G viser beliggenheden af (A) 
kraftværket, (B) Gleesons observationssted, 
(C) Mrs. Sutherlins observationspost, (D) 
Marco Flores lejlighed, (E) Western Avenue, 
(F) familien Corrales hjem, og (G) grænsen 
mellem USA og Mexico. 

Brian James har givet en udmærket frem¬ 
stilling af den scene, hvor Marco observerede 
objektet, så vel som objektet selv. Nu venter 
vi på den endelige tegning af Mrs. Suther¬ 
lins observation. Mr. James blev sat i forbin¬ 
delse med vidnerne, og hans tegninger er ud¬ 
ført i overensstemmelse med deres vidne¬ 
udsagn. 

APRO Bulletin. Nov.-dec. 1972. /B.S. 

Landing ved Lagoa Negra 


af Jader U. Pereira. 

Dette er rapporten om en landing, som fandt 
sted i begyndelsen af januar 1968 mellem kl. 
20 og 22. Det var en klar aften uden vind, 
og stedet for hændelsen var Lagoa Negra 
Fazenda (en plantage) i kommunen Viamao, 
nær Lagoa dos Patos i den sydbrasilianske 
stat Rio Grande do Sul. 

Vidnerne 

Der var ikke mindre end fem vidner, nem¬ 
lig ejeren af plantagen, hans kone, søn og 
datter og plantagebestyreren. De tre voksne 
har en uddannelse, som svarer til folkeskolens, 
mens sønnen og datteren har videregående 
uddannelse (high school). Familien er vel¬ 
renommerede personer dér i omegnen og i 
Viamao kommune. Ingen af dem har hidtil 
haft nogen som helst interesse i emnet „fly¬ 
vende tallerkener 41 . Hændelsen varede ca. 20 
minutter. 

Beskrivelse af objektet 

UFO-et var rundt, ca. tre meter højt og 
ti meter bredt. På den øverste del havde det 
en rund, hatteformet kuppel. På den under¬ 
ste del syntes der at være en slags protuberans, 
skønt vidnerne ikke var i stand til at fastslå 
nøjagtigt, hvordan den så ud. Fartøjet havde 
en metallisk glans og udsendte et kraftigt, 
koldt rødligt lys. 

UFO-et holdt sig hele tiden svævende ca. 
to meter over jorden. Der var ingen roterende 
bevægelse, undtagen da det begyndte at be¬ 
væge sig væk; da lagde vidnerne mærke til 
noget, der syntes at være en svag roterende 
bevægelse. 

Det rødlige lys, der udsendtes fra UFO-et, 
fik deres øjne til at brænde. Det trængte ind 
gennem revnerne i husets vinduer og døre, 
bredte sig og oplyste hele husets indre. 



Objektets afstand fra huset var nøjagtigt 
390 meter, målt dengang. 

Beskrivelse af besætningen 

Se illustration nr. 1. 

De første to, der kom til syne ved siden 
af UFO-et, var temmelig høje, ca. to meter. 
De var klædt i en slags hvid overall 1) med et 
bredt bånd, også hvidt, om taljen. Kraverne 
på overall’en var høje og i en mørk farve. 
Væsener nes ansigter var fyldige, og de havde 
langt hår, der hang helt ned til skuldrene. 
„De ligner helgener, 44 sagde datteren til sin 
mor, da hun så dem tættere på. De så ud til 
at være af den hvide race. De havde store 
bare fødder og lange hænder. De gik på en 
stiv måde uden at bøje benene. 

De tre følgende væsener, der kom til syne, 
var små, ikke over 1,40 meter. De havde 
kastanjebrune overalls på med bånd af samme 
farve om taljen. Også de havde langt hår, 
der gik ned til skuldrene. De var også af den 
hvide race. De havde små støvler på fød¬ 
derne. De bevægede sig hurtigt, men de for¬ 
lod ikke på noget tidspunkt arealet neden 
under fartøjet. 

Besætningens opførsel 

De tre små gik ikke væk fra området un¬ 
der tallerkenen. De to store gik væk fra den, 
og de gik hen imod ståltrådshegnet så langt 
som til en grøft, som løber langs med hegnet, 
og som tjener til at dræne vandet væk. De 
fulgte denne vold til de var på et punkt halv¬ 
vejs mellem fartøjet og lågen. Så gik de til¬ 
bage samme vej, som de var kommet. 

Så gik de bort fra fartøjet for anden gang, 
denne gang en anden vej, dvs. direkte mod 
lågen, hvor de standsede foran en lille træ¬ 
bro over grøften. Så gik de tilbage til far¬ 
tøjet samme vej. 


Den tredje gang de gik væk fra fartøjet, 
fulgte de den samme vej, de havde gået før¬ 
ste gang. De gik over broen og kom hen til 
lågen, åbnede den , gik igennem, lukkede lå¬ 
gen og kom op mod huset. 

Plantageejeren og hans bestyrer var gået 
ud af huset og havde lagt sig under to palme¬ 
træer. Da der var en lille hævning i terræ¬ 
net mellem palmetræerne og fartøjet, kunne 
de observere objektet uden selv at blive set. 

Konen, sønnen og datteren var inde i hu¬ 
set. Drengen var bange for det røde lys, der 
var trængt ind i huset, så han lå i sin seng 
og skjulte sig under dynen. Moderen og dat- 


Fig. 2. 

teren kikkede ud ad den halvåbne dør, og de 
så væseneme nærme sig. 

Husets fem hunde, som normalt reagerer 
voldsomt mod fremmede, lod sig ikke et øje¬ 
blik forstyrre. De forholdt sig rolige, selv da 
de to meter høje væsener gik ind ad lågen 
og begyndte at gå op mod huset. 

Da bestyreren så, at hundene ikke reagere¬ 
de, besluttede han, da han var bevæbnet, at 
han ville udfordre væsenerne. Men ejeren var 
bange og beordrede ham at forholde sig rolig. 

Da væsenerne var ca. 60 meter fra huset, 
kunne datteren klart se deres ansigtstræk, 
fordi hele arealet var fuldstændigt oplyst af 
lyset fra fartøjet, og hun udbrød: „Mor, de 
ligner helgener!" Datterens udbrud forskræk¬ 
kede moderen, som straks besluttede at kalde 
sin mand ind i huset. Da hun åbnede døren 
og kaldte på sin mand, standsede de to væse¬ 
ner. Det gjorde de adskillige gange, indtil de 
endelig drejede omkring og gik tilbage mod 
fartøjet ad den samme vej, de var kommet. 
Alle fem gik ind i objektet, som hævede sig 
lodret, tilsyneladende med en svag roterende 
bevægelse. 

Spor på stedet 

Den næste dag ledte vidnerne efter spor 
på området. De fandt aftryk af to slags fød¬ 
der, den ene slags store, som af bare fødder 
med meget lange tæer og kantede hæle. Den 
anden slags var små med blødt rundede hæle, 
mens den forreste del af sålen viste et mærke 
i midten ligesom en stjerne med fem takker. 
(Der blev ikke taget gipsafstøbninger af fod¬ 
aftrykkene, fordi vi først hørte om dette til¬ 
fælde længe efter). 

Stedet, hvor objektet svævede, var lige ved 
siden af en lund med eucalyptus-træer, i ud¬ 
kanten af Lagoa Negra. 

Ruterne, der blev fulgt 

Besætningsmedlemmerne gik først langs 
grøften, ca. 90 meter væk fra landingsstedet. 
Næste tur gik så langt som til leddet, og den 
er ca. 100 meter lang. Derefter gik besætnin¬ 
gen tilbage til tallerkenen. 


Tredje gang fulgte væsenerne igen først 
grøften og kom så helt frem til et punkt på 
stien ca. 60 meter fra huset. 

Fra palmetræerne, hvor plantageejeren og 
hans bestyrer opholdt sig i skjul - og hen til 
de to høje væsener på ill. 2 er der ligeledes 
en afstand på ca. 60 meter. 

Undersøgelsen 

Undersøgelsen af denne hændelse blev le¬ 
det af vores gruppe G.G.I.O.A.N.I. (Grupo 
Gaucho de InvestigaQao de Objetos Aéreos 
Nao Identificados: Rio Grande do Sul grup¬ 
pen til undersøgelse af uidentificerede flyven¬ 
de objekter) fra Porto Alegre, Rio Grande 
do Sul, Brasilien. 

Bemærkning af Gordon Creighton, der har 
oversat artiklen fra portugisisk til engelsk: 

Jeg må tilstå, at jeg finder denne rapport 
om tilsyneladende venligtsindede og helt men¬ 
neskelignende væsener 2) yderst opmuntren¬ 
de efter så mange i de sidste år, hvor de har 
haft et anstrøg af noget „djævelsk". Det har 
gjort meget til at genoprette min tidligere 
tro på, at der, foruden noget meget ondt, og¬ 
så er noget godt og ædelt involveret i hele 
UFO-sagen. Hvis det forholder sig således, 
kan man drage vigtige konklusioner. (Trak 
de sig tilbage af hensynsfuldhed, da kvinden 
råbte af skræk?)* 

Dr. J. Allen Hynek har talt om nødven¬ 
digheden af at undersøge vel-attesterede til¬ 
fælde med mange vidner, og man kan måske 
sige, at dette ser ud til at være et godt til¬ 
fælde. 3) 


*Eller, hvis de på nogen måde kunne siges 
at være projektioner 4) af en mystisk slags, 
blev de da trukket tilbage på grund af hen¬ 
synsfuldhed fra - hvad det nu var, der kon¬ 
trollerede dem, måske inde fra tallerkenen? 
Hvor er det en skam, at den måde, hvorpå 
væsenerne gik ud af og ind igen i tallerkenen, 
ikke er beskrevet. 5) (Den engelske redaktørs 
bemærkning.) 

Flying Saucer Review, Supplement 5 } 
juni 1971/B.S. 


178 UFO-NYT 



UFO-NYT kommentarer: 


1 ) Der menes nok snarere det, som på en¬ 
gelsk kaldes „coverair 4 , altså en helt dæk¬ 
kende dragt, på dansk vel nærmest „fly¬ 
verdragt 44 , hvilket også synes at fremgå 
af illustrationen. Misforståelsen kan være 
opstået under oversættelsen fra portugisisk 
til engelsk. 

2) Den måde, hvorpå væsenerne ifølge be¬ 
skrivelsen bevægede sig på, får mig nu 
snarere til at tænke på mekaniske dukker. 
I øvrigt er jeg ikke sikker på, at jeg helt 
kan følge Gordon Creighton, når han på 
basis af denne beretning kan konkludere, 
at der er „noget ædelt involveret i hele 
UFO-sagen 44 . Det kan vel nok være rig¬ 
tigt, men hvorfor bliver han så overbevist 
om det gennem denne beskrivelse? 

3) Jeg er rørende uenig - her er alt for få 
enkeltheder til, at man kan foretage no¬ 
gen rigtig vurdering. 

4) Det er en meget spændende teori, den 
engelske redaktør her antydningsvis strej¬ 
fer - med en slags „friluftsbiograf 44 . Den 
kan måske nok være værd at overveje, 
især nu, hvor jordiske videnskabsmænd er 
nået langt i forsøgene med halografi 
„det 3-dimensionale lysbillede 44 kan man 
måske kalde det. 

5) Det kan nok siges at være en noget spe¬ 
get UFOnaut-historie, vi serverer for Dem 
denne gang. Beskrivelsen af de langhårede 
væsener med „helgen-ansigter 44 og brede 
bælter giver jo visse mindelser, og man er 
måske i første omgang tilbøjelig til at af¬ 
vise historien med bemærkninger i retning 
af: „Disse rapportører har nok læst for 
mange Adamski-historier 44 . - Men hvorfor 
beskriver de så væsener på 200 og 140 
cm’s højde, og ingen på ca. 170? Og hvor¬ 
for er der beskrevet denne underlige, til¬ 
syneladende meningsløse adfærd - hvor 
de små mænd åbenbart stormer rundt og 
kun inde under UFO-ets skærmende tag 
- og hvor de store går frem og tilbage et 
par gange, før de besinder sig til (?) at 
gå ind ad lågen - der er karakteristisk for 
en hel del UFOnaut-rapporter? Når men¬ 


STOR PRÆMIEKONKURRENCE 

- se omslagets side 3! 


nesker „finder på 44 en historie, lægger de 
som regel stor vægt på at få så sammen¬ 
hængende og logisk en beretning som mu¬ 
ligt ud af det. Men derfor kan det selvføl¬ 
geligt godt være opspind. Hvis beretnin¬ 
gen omvendt er sand, kan den så måske 
støtte Adamski’s påstande? Eller vil det 
så betyde, at „Firben 44 og „Rambuk 44 - el¬ 
ler hvad det nu var, han kaldte disse ve- 
nusianere - kan tænkes at være en slags 
projektioner eller mekaniske dukker? 

Det er en af årsagerne til, at vi har valgt 
at bringe denne historie - her kan være mas¬ 
ser at blive uenige om. Den kan måske også 
friste som et debat-oplæg? IOKj 

UFO- eftersøgning 
i Djupsøen 


Finn Nielsen. 

Hvis nordmændene ikke før har vidst, 
hvor Djupsøen Id, så ved de det i alt 
fald nu. Søens navn har været nævnt i 
stort set alle norske aviser. Hvorfor? - 
Fordi nogle „tossede C( UFO-folk har 
ledt efter et sunket UFO i søen. 

Historien tog sin begyyndelse for 26 år siden. 
En dejlig solskinsmorgen i august 1947 kl. ca. 
07,45 blev 3 personer vidne til en meget mær¬ 
kelig hændelse. Vidnerne er landmændene 
Bernhard Sollie og hustru samt hr. Engvik 
(død i mellemtiden). 

Sollie og Engvik stod ved et udhus kort 
fra Djupsøen ved Røros. De hørte da plud¬ 
selig en mærkelig lyd, som på den tid ikke 
var hørt før. Lyden mindede nemlig om ef¬ 
terdønningerne fra et jetfly - hvilket jo var 
delvis ukendt dengang. - Da de så op mod 
himlen, fik de øje på et ovalt objekt, der kom 
flyvende med meget stor hastighed fra syd. 
Genstanden havde kurs mod øen Sauholm, 
der ligger ca. 300 meter ude i Djupsøen. På 
grund af genstandens hastighed og kurs tro¬ 
ede de, at den ville styrte ned på Sauholm. 
Pludselig foretog den en 180 graders kurs¬ 
ændring, hvorefter den fladede ud og lan¬ 
dede på vandet, så det sprøjtede om den. Den 
lå derefter stille og flød på vandet ca. 100 
meter fra Sauholmen. 

De to mænd stod forbavsede og kikkede 
på den. Den lå ca. 300 meter fra dem. Gen¬ 
standen lignede i faconen et stort hønseæg. 
Overfladen var helt glat og mindede om stål 
med en blå tone i. Der fandtes 2 små halv¬ 
måneformede „vinger“ på siden. De var dog 
for små til at være bæreplaner, men var må¬ 
ske nærmere stabilisatorer. Højden på gen¬ 
standen var ca. 4 meter*. Der blev ikke set 
vinduer på den. 



Bernhard 
Sollie, der i 
1947 så den 
mærkelige 
genstand 
lande på 
søen. 


Fru Sollie var travlt beskæftiget inde i hu¬ 
set. Hun hørte også den (dengang) mærke¬ 
lige „jetbuldrende“ lyd. Hun gjorde sit arbej¬ 
de færdigt, inden hun gik ud for at se, hvad 
der havde lavet denne støj. På det tidspunkt 
var den allerede landet på vandet. Hun så 
den ligge ude på søen, og hendes beskrivelse 
af den svarer til det, de andre havde oplyst. 

Sollie og Engvik var i mellemtiden løbet 
ned til vandkanten. Der var ingen både i 
nærheden, hvorfor Engvik foreslog, at de 
skulle lave en tømmerflåde, så de kunne kom- 

* (Størrelsen svinger dog fra avis til avis). 


180 UFO-NYT 




me ud til genstanden. De var ikke i stand til 
at svømme derud. De mente dog, at deres ar¬ 
bejde var mere påtrængende, hvorfor de op¬ 
gav at komme derud. Da de gik fra stedet, lå 
den stadig på søen. Den havde da ligget i 
vandet i ca. 20 minutter. 

De gik til markarbejdet et stykke fra søen. 
Udsigten var skjult af nogle træer, hvorfor 
de ikke kunne holde øje med genstanden. 

Da de vendte tilbage godt 1 time senere, 
var den forsvundet. Fru Sollie havde heller 
ikke set, hvad der blev af den. Ingen af dem 
havde senere hørt „jetbulderet“, hvorfor de 
ikke kunne sige, hvornår eller om den i det 
hele taget var fløjet igen. De kunne helle;* 
ikke se, at den skulle være drevet i land 


nogen steder. - Der var så kun en udvej, en¬ 
ten var den fløjet væk lydløst, eller også var 
den sunket. 

Sollie blev for kort tid siden spurgt, om 
han havde rapporteret det til myndignederne 
med det samme? 

Nej, er du gal. Engvik ville gøre det, 
men jeg fik ham fra det. Jeg ville ikke have, 
at folk skulle sige, at jeg lavede historier. 
Havde jeg ikke selv set det, ville jeg ikke 
have troet på det. Der gik omtrent 10 år, før 
jeg fortalte det. Politiet blev da underrettet. 


Her er Odd Anfinsen, Reidar Krokstad, Inge 
Slettan og Ivar Løjten på vej til nye under¬ 
søgelser i Djupsøen. 

Der blev også foretaget nogle undersøgelser, 
som dog ikke gav noget resultat. 

I 1968 foretog Norsk UFO Center en un¬ 
dersøgelse i Djupsøen, men denne gav hel¬ 
ler intet resultat. 

Så lå sagen igen stille, men denne gang 
kun nogle år. 

Så skete der noget i sagen igen. I juli må¬ 
ned i år startede en stor eftersøgning i søen. 
Den blev startet af Norsk UFO-Center med 
Kolbjørn Stenødegaard i spidsen. Det Tykke¬ 
des at interessere Trondheimfirmaet Aquama- 
rin, som stillede en hel del elektronisk udstyr 
gratis til rådighed for eftersøgningen. 

12-15 personer tog til søen, hvor de slog 
lejr i telte og campingvogne. Iblandt dem var 
5 frømænd, der skulle finkæmme søbunden. I 
eftersøgningen blev der brugt ekkolod og an¬ 
det fintfølende udstyr. Efter nogle dage uden 
resultat fik man endelig et ekko ind, der viste, 
at der var noget, der ragede l /t meter op fra 


bunden. Dagen efter fik man det nærmere 
undersøgt. Det viste sig dog ikke at være no¬ 
get UFO, men en kasseret maskine. Dette 
ødelagde ikke stemningen og man fortsatte 
eftersøgningen. Søen er fra 10-30 meter dyb. 
På det sted, hvor man mener, at genstanden 
sank, er der 20 meter dybt. Der er mindst 
1 meter mudder på bunden, hvilket gør efter¬ 
søgningen vanskeligere. Efter en uges resul¬ 
tatløs eftersøgning, blev den opgivet. Da hav¬ 
de man afsøgt et stort område omkring det 
sted, hvor det formodes, at UFO-et var gået 
ned. Man oplyser, at man evt. senere vil gen¬ 
optage eftersøgningen i andet område, da 
genstanden af vind og strøm kan være ført et 
andet sted hen. Hvis man ikke finder den, 
kan det jo tænkes, at den er fløjet igen. (Ja, 
det er jo nok det mest sandsynlige o. a.). 

Om ikke andet, så gav den da de norske 
UFO-grupper en del presseomtale, ligesom 
der var en del „turister" der var oppe og 
kikke på. FN 


BOGANMELDELSE 


Italiensk UFO-bog 

Roberto Pinotti: Visitatori Dallo Spazio. 
Armenia Editor e, Milano , 1973. 

281 sider , 36 fotos. Lire 3.200. 

En af SUFOI’s meget gode venner har 
skrevet en ny UFO-bog. 

Forfatteren er Roberto Pinotti, en af stif¬ 
terne af den italienske UFO-organisation 
C.U.N., redaktør af det italienske UFO-tids- 
skrift „Notiziario UFO" og den store ameri¬ 
kanske UFO-organisation A.P.R.O.’s repræ¬ 
sentant i Italien. 


Roberto Pinotti er 29 år gammel og har 
beskæftiget sig med UFO’er gennem mange 
år. Efter at have aftjent sin værnepligt som 
artilleriofficer ved den italienske hær, genop¬ 
tog han sine studier ved universitetet i Fi¬ 
renze, hvor han fornylig fik sin afgangsek¬ 
samen i statsvidenskab med en afhandling 
inden for anvendt sociologi om „Nutidens 
former for virkelighedsflugt". 

Pinotti var taler på UFO-kongressen i 
Mainz i 1967 og har været initiativtager til 
Italiens første nationale UFO-kongres. Han 
har i tidens løb skrevet en mængde artikler 
om sagen, som har været offentliggjort i ad¬ 
skillige af de førende udenlandske UFO-tids- 

Roberto Pinotti 


skrifter. Pinotti er endvidere en af de uden¬ 
landske kontakter, som vi har haft den for¬ 
nøjelse at være sammen med ved flere lej¬ 
ligheder for at udveksle erfaringer. 

Den foreliggende bog er resultatet af man¬ 
ge års virksomhed på UFO-fronten, og den 
redegør på udmærket vis for udviklingen in¬ 
denfor sagen begyndende med Foo-Fighter- 
beretninger fra anden verdenskrig. Gennem 
de berømteste udenlandske og italienske til¬ 
dragelser føres man frem til UFO-forsknin- 
gens status i 1973, ligesom der redegøres for 
de problemstillinger, der gennem årene har 
præget debatten verden over. 

Bogens forfatter hører naturligvis som de 
fleste UFO-forskere verden over til „de tro- 
ende“ (hvilket her betyder, at han tror på, 
at UFO-observationer skyldes interplanetari- 
ske besøg), hvilket han ikke lægger skjul på. 
Det er ham meget magtpåliggende at skildre 


hele det tilgængelige materiale om observa¬ 
tioner, kommissioners arbejde og konklusio¬ 
ner, videnskabsmænds indstilling m. v. så ob¬ 
jektivt og reelt som overhovedet muligt. 

Et af bogens store fortrin er da også det 
meget omfattende afsnit, der indeholder re¬ 
ferencer til bogens 12 kapitler. Bogen er illu¬ 
streret med 36 fotos. 

Forordet, der er på hele 7 sider, er skrevet 
af den tyske raketekspert, professor Hermann 
Oberth, der også her erklærer, at UFO’erne 
efter hans opfattelse er rumskibe fra andre 
kloder. 

Ole Henningsen. 


KORT FATTET 

Mand 

konstruerer 

tallerkenfartøj 

Steven T. Rowan, Colby, Kansas, 
har konstrueret en tallerkenformet fly¬ 
vemaskine, og det amerikanske patent¬ 
kontor har givet den nr. 3.469.804. 

Maskinen har form som en omvendt 
tallerken og kombinerer helikopterens 
og den almindelige flyvemaskines ka¬ 
rakteristika, idet den er i stand til at 
flyve både horisontalt og vertikalt i 
alle retninger. Den kan flyve hvor som 
helst. 

En central, bægerformet førerkabine 
har et cirkelrundt vindspejl, så det er 
muligt at se ud i alle retninger. 

(Kilde: Chicago Tribune, 
15. februar 1970). 

Saucers Space & Science nr. 62, 
1971. /BK. 

Coper 
nicus 
500 år 


Det er i år 500 år 
siden, en af astrono¬ 
miens store mænd, 
Nicolaus Copernicus, 
blev født. I den 
anledning bringer vi 
en artikel, som vi har 
hentet fra tidsskriftet 
URAN1A nr. 1, 
oktober 1943. 



NICOLAUS COPERNICUS 
1473-1543 

Copernicus så dagens lys den 19. februar 1473 
i den polske by Thorn, hvor hans fader var 
en velhavende købmand, der dog allerede 
døde i året 1483. Familien tog sig af den 
unge Copernicus’ opdragelse og sørgede for, 
at han slog ind på den vej, som hans evner 
og begavelse tydeligt anviste, nemlig den stu¬ 
derende. Hans studier, der dels foregik ved 
universitetet i Krakow og dels i Bologna i 


Italien, gjorde ham hurtigt til en af sin Tids 
ypperste lærde. Han var lige vel bevandret 
i teologi, sprog og naturvidenskab, og sit livs¬ 
ophold fik han som domherre ved domka¬ 
pitlet i Frauenburg. Hans evner og kundska¬ 
ber blev på mange måder taget i brug, såle¬ 
des har han i 1522 udgivet et skrift om for¬ 
bedring af det preussiske møntvæsen, men 
det blev dog indenfor astronomien, at han 
fik den store og gennemgribende betydning. 
Hele livet igennem syslede han med studier 

over verdensbygningen, og efterhånden nåede 
han frem til en helt ny opfattelse. Han tøvede 
længe med at offentliggøre den, og først da 
han gik i sit 71. år, fik hans venner og 
fortrolige ham overtalt til at lade sit livsværk 
trykke og udgive. Det siges, at han netop 
på sin dødsdag, den 24. maj 1543, fik de 
første færdigtrykte ark i hænde. 


Copernicus’ bog bærer den latinske titel: 
De revolutionibus orbium coelestium (Om 
himmellegemernes kredsbevægelser). I denne 
bog gør Copernicus sig til talsmand for den 
tanke, at solen, vor sol, sidder i Verdens mid¬ 
te. Om dette himmellegeme kredser en skare 
mørke, afkølede kloder, de såkaldte planeter 
eller vandrestjerner. Den 3. planet i rækken, 
regnet inde fra Solen, er vor Jord. Desuden 
hævder Copernicus, at vor Jord drejer sig om 
sin akse, og at denne akse har en nogenlunde 
fast stilling i Rummet, idet den peger op 
imod Polarstjernen. Efter Copernicus’ opfat¬ 
telse har Jorden altså 2 bevægelser, dels en 
omdrejningsbevægelse om sin akse, og dels 
en fremadskridende bevægelse i en lukket 
bane omkring Solen. Et omløb varer et år. 
Alle planeter løber samme vej omkring So¬ 
len, med forskellig fart og omtrent i samme 
plan. Bevægelsen sker fra vest imod øst. 

Denne opfattelse var i den allerskarpeste 
modstrid med den ældre opfattelse, der navn¬ 
lig skyldtes grækeren Aristoteles, ifølge hvil¬ 
ken vor Jord sad urokkelig fast i Verdens 
midte med ikke blot Solen og planeterne, men 
også hele stjernehimlen kredsende omkring 
sig. På grund af Jordens bevægelse omkring 
Solen, således som Corpenicus opfattede sa¬ 
gen, beskriver planeterne ret indviklede baner 
rundt på himlen. Dette fænomen, som man 
kendte så godt gennem iagttagelser, havde de 
gamle grækere med Alexandrineren Ptole- 
maios i spidsen søgt at forklare ved hjælp af 
et yderst indviklet system af cirkelbevægelser, 
og indvendinger havde man fejet til side med 
et argument som „hvad der er kunstigt på 
Jorden, kan være simpelt i Himlen“. Dette 
argument imponerede dog ikke Copernicus, 
han mente, at det var bedre at hævde en 
simplere forklaring, hvis man kunne finde en 


sådan, og som vi allerede har hørt, lykkedes 
det ham at finde en simpel forklaring. 

Den katolske kirke hævdede rigtigheden af 
det gamle verdenssystem, og det varede da 
heller ikke længe før man blev klar over, 
hvor radikale Copernicus’ nye ideer var. Tro¬ 
en på det copernicanske system blev forbudt, 
og dette forbud blev først officielt ophævet i 
1835. Dermed var det copernicanske system 
dog ikke skrinlagt, tværtimod fik det hurtigt 
mange begejstrede tilhængere som f. eks. ita¬ 
lieneren Galilei, hvem det lykkedes ad iagt¬ 
tagelsens vej at godtgøre det nye systems rig¬ 
tighed. Galilei så nemlig i sin lille kikkert, 
hvorledes Jupiters 4 klare måner kredsede 
omkring hovedplaneten, ligesom planeterne 
kredser omkring Solen. Snart efter fandt og¬ 
så tyskeren Kepler de nøjagtige love for pla¬ 
neternes kredsen. Endelig noget senere opda¬ 
gede englænderen Newton tyngdeloven. Den¬ 
ne lov forklarer, hvorfor planeterne kredser 
omkring Solen. Hos Copernicus finder vi og¬ 
så de første antydninger af den opfattelses, at 
der ikke existerer nogen fast himmelkugle, 
men at alle stjernerne er kloder, der svæver 
frit i det store verdensrum, en tanke, hvis rig¬ 
tighed alle senere undersøgelser har bestyrket. 
Copernicus har altså æren af at have startet 
den moderne astronomi, efter at man i man¬ 
ge århundreder på dette punkt ikke havde 
vovet at tænke en eneste ny tanke. Han vil 
derfor altid høre til i kredsen af astronomiens 
ypperste, sammen med Tycho Brahe og Ole 
Rømer og de mænd, hvis navne vi allerede 
har nævnt. 

Vor landsmand Tycho Brahe har haft en 
lignende betydning for astronomien, men på 
et helt andet område. Tycho Brahe er den 
første moderne iagttager, han var den mand, 
der indså, at astronomiens fremskridt i prak¬ 
sis krævede et helt nyt grundlag af iagttagel¬ 
ser. Gennem konstruktionen af nye og meget 
nøjagtige instrumenter muliggjordes nye og 
meget nøjagtige iagttagelser, der kom til at 
danne grundlaget for vor tids praktiske astro¬ 
nomi. Tycho Brahes iagttagelser kom bl. a til 
at danne grundlaget for Keplers studier, men 
netop på grund af sine iagttagelser kom Ty¬ 
cho selv til at ivre imod det copernicanske sy- 

stem. Tycho ræsonnerede nemlig som så. Co - 
pernicus hævder, at Jorden i løbet af et år 
løber rundt om Solen, men så må også ret¬ 
ningerne til Fixstjernerne stadig forandre sig, 
disse stjerner må synes at flytte sig på Him¬ 
len. Nu viste Tychos iagttagelser ikke den rin¬ 
geste flytning, hvorfor han holdt på, at Jor¬ 
den måtte stå stille. Ganske vist havde Tycho 
den udvej at regne med, at stjernerne var så 
langt borte, at de årlige flytninger blev så 
små, at de ikke kunne måles. Denne tanke af¬ 
viste Tycho* idet han mente, at hvis afstan¬ 
dene var så store, ville stjernekloderne selv 
blive urimelig store. Han mente nemlig, at 


stjernerne sås på Himlen som små skiver, 
hvis størrelse han kunne måle. Hvis disse 
kloder sad langt borte, ville stjernerne blive 
urimelig store. På dette punkt tog Tycho 
Brahe altså fejl, selv om hans grundlag til¬ 
syneladende var rigtigt nok. Senere tider vi¬ 
ste, at Tycho Brahe tog fejl, når han mente 
at se stjernerne som små skiver. I virkelighe¬ 
den er de kun funklende prikker uden tilsyne¬ 
ladende udstrækning. Den moderne nøjagtige 
iagttagelseskunst har også påvist de årlige 
flytninger, der er meget små. Dette sidste er 
det mest strålende bevis for rigtigheden af 
det copernicanske system. 



Det „tykke vand” 
var en „and” 

LONDON - Næsten ti år efter at have givet 
meddelelse om opdagelsen af en helt ny form 
for vand, har de sovjetiske videnskabsmænd 
måttet erkende, at det hele var en fejltagelse. 

Tanken om, at almindeligt vand kan om¬ 
dannes, så det viser bemærkelsesværdige nye 
egenskaber ved almindelig stuetemperatur 
og tryk, rystede i midten af 1960’erne den 
vestlige videnskabelige verden. 

Videnskabsmændene B. V. Derjagunin og 
N. V. Tjurajev og N. N. Fedjakin ved in¬ 
stituttet for fysisk kemi under det sovjetiske 
videnskabernes akademi kaldte det „unor¬ 
malt vand“, men den vestlige videnskab døb¬ 
te det omgående „polyvand tc . 

De sovjetiske forskere hævdede, at det 
nye vand har en meget stor tæthed, evne til 


at holde sig flydende langt under frysepunk¬ 
tet og i stand til at modstå høje temperaturer 
uden at overgå i dampform. 

Polyvandet blev fremstillet ved konden¬ 
sering af almindeligt destilleret vand i fine 
hårrør. 

Selv uden kendskab til en fornuftig an¬ 
vendelse af det nye „tykke vand“ fortsatte 
videnskabsmænd på begge sider af jerntæp¬ 
pet deres eksperimenter, og i 1969 skrev den 
amerikanske forsker Frank J. Danahoe fra 
Wilkes Universitet i Pennsylvania i det vi¬ 
denskabelige tidsskrift „Nature“ advarende, at 
polyvandet var det farligste stof i verden. Han 
hævdede, at det blandet med almindeligt 
vand kunne omdanne jorden til en tør, død 
planet som Venus. 

I marts 1970 var over 400 videnskabs¬ 
mænd verden over beskæftiget med eksperi¬ 
menter med polyvand. Fremstillingen var 
uhyre vanskelig og de mængder, der var til 
rådighed, var meget små. 

fortsættes side 191 

De sovjetiske forskere understregede, at de 
ved fremstillingen af polyvandet har taget 
alle forholdsregler for at undgå forurening, 
men efterhånden fandt man i de vestlige la¬ 
boratorier ud af, at polyvandet indeholdt an¬ 
dre molekyler end de to brintatomer og det 
ene iltatom i almindeligt vand. 

Man fandt således silicon-molekyler, for¬ 
mentlig opløst fra glasvæggene i hårrørene, 
hvori polyvandet blev dannet - og en efter en 
mistede de vestlige videnskabsmænd troen på 
eksistensen af det nye vand. 

Sovjetvidenskabens endelige erkendelse af 
fejltagelsen fremkom i det seneste nummer af 


„Nature“ i en artikel af Derjagunin og Tjura- 
jev. 

- Vi er kommet til den erkendelse, at der 
ikke eksisterer noget kondensat (af vand), 
der er helt frit for forurenende atomer, og 
som samtidig viser unormale forhold, skriver 
de. Derfor må de påviste egenskaber snarere 
skyldes urenheder end tilstedeværelsen af po¬ 
lymere vandmolekyler. 

Eller i almindeligt sprog: 

- Vi troede, at vi havde fundet noget, vi 
undersøgte det, og det viste sig, at vi havde 
taget fejl. 

Lolland-Falsters Folketid31.8.73. 


BESØG 

I 

DECANI 

af Ole Henningsen 

For nogle år siden blev der offentliggjort 
nogle billeder fra klosterkirken i Decani i Ju¬ 
goslavien. Billederne vakte en del opmærk¬ 
somhed og har været offentliggjort i flere 
tidsskrifter, ligesom de optræder i Erich von 
Dåniken-filmen „Fortids Gåder Fremtids 
Virkelighed". 

Billederne forestiller korsfæstelsen af Jesus. 
Over folkemængden ses i hvert hjørne af 
scenen to sputniklignende genstande, hvori 
sidder et menneske. Disse genstande er blevet 


udlagt forskelligt, f. eks. som engle i specielle 
glorier og som astronauter i rumkapsler. 

Min kone og jeg havde lejlighed til at be¬ 
søge klosterkirken i vor ferie i juni måned og 
har hjembragt forskellige skriftlige materialer 
og fotos, som vi håber kan være med til yder¬ 
ligere at kaste lys over kunstnerens mening 
med genstandene og figurerne på scenen, der 
befinder sig blandt mere end 1.000 andre ma¬ 
lerier i denne klosterkirke. 

En interesseret gruppe vil nu prøve at gen¬ 
nemgå de indsamlede materialer og indlede 
yderligere undersøgelser for om muligt at 
fastslå, hvad den mest sandsynlige udlægning 
af maleriet må være. 

Såfremt der måtte være grupper eller en¬ 
keltpersoner herhjemme, som har beskæftiget 
sig med denne sag tidligere, eller som har 
yderligere materialer liggende, hører jeg me¬ 
get gerne nærmere herom. 

For de ferierejsende, som kunne tænke sig 

at besøge klosterkirken, kan jeg oplyse, at den 
er beliggende nogle kilometer syd for byen 
Pec mellem Skopje og Titograd. Hvis man er 
ferierende i kystområdet ved Dubrovnik, 
Herceg Novi og Budva, skal man til et besøg 
regne med mindst 2 dage, da vejnettet på 
strækningen ind i landet kun visse steder er 
asfalteret, så farten mange steder er minimal. 
Til gengæld er egnen en spændende ople¬ 
velse. 

* 


ManacTHp Bncokh Aeiami 



Australsk videnskabsmand om 
liv på andre planeter 


Under det Australske Videnskabernes Akade¬ 
mis årsmøde blev professor R. D. Brown fra 
kemi-fakultetet ved Melbournes Monash uni¬ 
versitet interviewet af pressen om sit syn på 
mulighederne for liv på andre planeter. Det 
var professor Brown, der for nylig opdagede, 
at der i rummet eksisterede molekyler, der 
kunne være grundbestanddele i organisk stof, 
og hans opdagelse peger på muligheden for 
eksistens af biologisk aktivt stof i rummet. 

Under et symposium om planeternes og 
livets oprindelse holdt han et foredrag om 
organisk stof i det ydre rum. Heri sagde han: 
„Vort solsystem menes nu at være typisk, og 
halvdelen af de stjerner, man kan se på him¬ 
len, har måske tilsvarende (planet)systemer 
om sig. Det er tænkeligt, at praktisk taget alle 
disse systemer har mindst én terrestrisk planet 

som Jorden - med tilsvarende afstand fra 
systemets sol og andre faktorer, der kunne 
give liv en reel chance for at udvikle sig. 

Nu mener man, at planeter ligesom Jorden 
er noget ret almindeligt forekommende i hele 
universet. For blot 20 år siden mente man, 
at planetsystemer var noget yderst sjældent 
forekommende. 44 


Han sagde yderligere, at forholdene på an¬ 
dre planeter ikke behøvede at være præcist 
som på Jorden, for at liv kunne udvikles, og 
at det så ud til, at udviklingen af intelligens- 
væsener var noget „uundgåeligt 4 ', dersom der 
fandtes encellede organismer på egnede pla¬ 
neter. 

Da professor Brown fik stillet spørgsmål 
om „flyvende tallerkener 44 , svarede han imid¬ 
lertid på denne måde: Han tror ikke, at in- 
telligensvæsener på andre planeter ville være 
interesserede i at iagttage os, og, „Der er *å 
mange andre sandsynlige stjerner, som det 
ville være nødvendigt at besøge, og det tager 
så langt tid at rejse over de enorme afstande, 
at rejser til en enkelt del af universet ville 
forekomme yderst sjældent. 44 Han vil nok gå 
med på teorien om, at Jorden måske er blevet 
besøgt for tusinder af år siden og måske et 
par gange siden, men hvad angår folk, der 
siger, at de har „fløjet omkring med små 
grønne mænd og så videre 44 , affærdiger han 
disse som „skøre kugler 44 . Og han udelukker 
„flyvende tallerkener 44 , simpelt hen fordi de 
rapporteres „for hyppigt 44 . 

APRO BULLETIN, maj-juni 
73/IOKj 

Von Braun 
„sat til 
vægs” af 
Mrs. 
Granchi 


APROs områdeforsker, 
mrs. I rene Granchi, 
er her fotograferet 
sammen med professor 
J. Allen Hynek foran 
lederne af APRO, 
Coral og L. J . Loren¬ 
zen s hjem i Tucson, 
Arizona . 



I UFO-Nyt nr. 6/1972 omtalte vi en presse¬ 
konference, der fandt sted den 12. november 
1972 i Rio de Janeiro, hvor den amerikanske 
raketekspert Wernher von Braun bl. a. på 
forespørgsel udtalte sig om UFO’er. 

Hans udtalelser, som de var gengivet i te¬ 
legrammet fra Rio de Janeiro, fik os til at 
komme med en kommentar om, at hans ud¬ 
talelser vidnede om mangel på reel indsigt i 
emnet, hvorfor han hellere skulle have ladet 
være med at udtale sig herom. 

Siden trykningen af dette er vi kommet 
i besiddelse af yderligere oplysninger om 
pressekonferencen, hvor en af A.P.R.O.s me¬ 
get aktive repræsentanter i Brasilien, Mrs. 


Irene Granchi, rejste sig og stillede von Braun 
nogle om hans UFO-viden meget relevante 
spørgsmål. 

SUFOI har været i forbindelse med Irene 
Granchi for at få yderligere oplysninger og 
billedstof frem fra pressekonferencen, og vi er 
Irene Granchi meget taknemlige for den 
hjælp hun her og også på andre områder har 
ydet os. 

På A. P. R. O. Bulletin, nov.-dec. 1972 v/ 
B. S. gengiver vi et mere nuanceret referat af 
den pågældende passage i pressekonferencen, 
hvor Wernher von Braun erkender, at han jo 
nok alligevel ikke er UFO-ekspert. 

O. H. 

Wernher von Braun var i Brasilien for at 
søge at få solgt sine Fairchild satellitter til 
den brasilianske regering, og det meste af 
spørgsmål- og svar-tiden var helliget dette 
emne. 

Hen mod slutningen af konferencen blev 
imidlertid det uundgåelige spørgsmål om 
UFO’ernes eksistens bragt på bane. Spørger¬ 
ne var brasilianere, der stillede spørgsmålene 
på portugisisk, som derefter blev oversat af 
en translatør og stilledes til ham på engelsk. 
Von Braun svarede da på engelsk og hans 
bemærkninger oversattes igen til portugisisk 
for tilhørerskarens skyld. 

Som svar på spørgsmålet om UFO’erne er¬ 
klærede von Braun, at han engang havde 
læst en rapport fra Wright-Patterson Air For¬ 


ce Base i Dayton, Ohio, hvoraf det fremgik, 
at bortset fra 3% kunne alle rapporter for¬ 
klares som misfortolkninger af almindelige 
objekter og atmosfæriske eller astronomiske 
fænomener. Han sluttede sin udtalelse med at 
sige, at de resterende 3% af rapporterne ikke 
var andet end hallucinationer. 

Derefter rejste Mrs. Granchi sig, og idet 
hun henvendte sig til von Braun, præsentere¬ 
de hun sig som områdeforsker for APRO og 
spurgte von Braun om han vidste, hvem Dr. 
J. Allen Hynek var, og han svarede, „Ja“, 
idet han tilføjede, at Hynek er en højt re- 


Wernher von Braun fotograferet under den 
velbesøgte pressekonference d. 12. november 
1972, omgivet af journalister og andre inter¬ 
esserede. 

spekteret videnskabsmand på sit felt. Mrs. 
Granchi spurgte så, om von Braun var klar 
over, at Dr. Hynek nyligt havde skrevet en 
bog, som gik imod det, han netop havde ud¬ 
talt om UFO’erne. Von Braun svarede, at 
han ikke kendte noget til bogen. 

Mrs. Granchi spurgte von Braun, om han 
var klar over, at et UFO-symposium var ble¬ 
vet afholdt af APRO på University of Ari- 
zona i november 1971, og at diskussions-pane¬ 
let udelukkende bestod af videnskabsmænd. 
Von Braun indrømmede, at heller ikke dette 
kendte han noget til. 

Von Braun indrømmede til slut, at han 
ikke havde fulgt meget med i emnet, og at 
„jeg måske skulle diskvalificere mig selv som 
UFO-ekspert“. 

* 

Den sidste bemærkning vakte almindelig 
latter fra salen, og Mrs. Granchi trak sig til¬ 


bage fra samtalen. Kort efter kom en kor¬ 
respondent fra Associated Press hen til Mrs. 
Granchi og stillede mange spørgsmål om 
APRO. 

Et par dage senere blev Mr. og Mrs. Lo¬ 
renzen interviewet af United Press Interna¬ 
tional på anmodning fra O Globo , et af Rio 
de Janeiros største dagblade. En længere hi¬ 
storie blev som følge heraf udsendt over det 
internationale fjernskrivernet. 

Foruden at være en brillant områdeforsker 
har Mrs. Granchi vist sit værd inden for PR 
området i Brasilien, og alle UFO-forskere 
burde være hende taknemmelig for at have 
slået en pæl igennem den gamle tro på, at 
man, fordi man er ekspert på et specielt felt, 
automatisk er kvalificeret til at komme med 
ekspertudtalelser om videnskabelige proble¬ 
mer inden for andre, ubeslægtede områder, 
som man intet kendskab har til. 

APRO Bulletin, nov.-dec. 73. /BK. 


Brasiliansk UFO-kongres 


Den femte brasilianske UFO-kongres blev af¬ 
holdt i Sao Paulo den 21. oktober 1972 og 
Mrs. Irene Granchi åbnede kongressen med 
en 45 min. lang redegørelse for APRO’s hi¬ 
storie og formål. 

Om eftermiddagen var der bl. a. et fælles 
indlæg med Mrs. Irene Granchi og Cleto 
Nunes vedr. UFO-observationerne den 26. 
juli 1972 i staten Rio, ligesom der var en 
præsentation af fem andre tildragelser, der 
var undersøgt af Mrs. Granchi. 

Hulvio Brant Aleixo præsenterede nogle 
undersøgelsesresultater, der bl. a. også omfat¬ 
tede fremvisning af et farvelysbillede af et 
stort UFO, der meget lignede beskrivelserne 
fra de ovenfor omtalte observationer. Billedet 
var taget af en arkitekt. 


APRO har udgivet en vejledning for sine 
„field investigators“, og der var meget stor 
interesse blandt de forsamlede 500 kongres¬ 
deltagere for gennemgangen af denne vejled¬ 
ning i optagelse af rapporter om UFO’er. 
Der var delegerede fra Rio, Sao Paulo, Belo 
Horizonte, Minas Gerais, Mato Grosso, Porto 
Alegre, Rio Grande do Sul, Curitiba, Salva¬ 
dor og Buenos Aires. 

Kongressen blev holdt i auditoriet „Brasi- 
lia Machado Neto“. Ærespræsident var Ge¬ 
neral Moacyr de Mendonca Uchoa, og mødet 
blev ledet af APRO’s repræsentant i Brasi¬ 
lien, Flavio A. Pereira. 

Kilde: APRO Bulletin, jan-febr. 73 v/OH. 

UFO-observationsøvelsen 


UFO-observationsøvelsen lørdag den 1. og 
søndag den 2. september 1973 fik et roligt 
forløb. Vejret tegnede ikke bedst, idet de fle¬ 
ste områder meldte overskyet, blæst og regn, 
og ved starten kl. 16,00 manglede der tilmel¬ 
dinger fra en hel del steder landet rundt. Da 
vejret imidlertid klarede noget op ca. kl. 
20,00, begyndte tilmeldingerne at indløbe i 
rask tempo, og fra dette tidspunkt og til kl. 
04,00 søndag morgen var hele landet jævnt 
godt dækket af observatører. Noget specielt 
for øvelsen denne gang var, at radiodæknin¬ 
gen var større og bedre organiseret end tid¬ 
ligere, idet de forskellige observationsgrupper 
havde etableret en walkie-talkie-station ved 
deres telefon, hvorfor man således både kun¬ 
ne være i kontakt med observatørerne ude i 
terrænet og med alarmeringscentralen. En del 
steder anvendte man denne gang både statio¬ 


Rapporter 

Onsdag den 27. juni 1973 kl. 00,05 kommer 
et ægtepar kørende i bil ad Strandvejen på 
vej fra Rungsted mod Humlebæk. Vejret er 
klart med let vind. Da de har passeret Mik- 
kelborg-kvarteret og er kommet ud på den 
åbne engstrækning langs med Nivåbugten, ser 
de skråt til venstre for vejen i 100 til 150 me¬ 
ters afstand og i ca. 100 meters højde, at der 
pludselig tændes et kraftigt hvidgult lys. Ef¬ 
ter at lyset har stået stille et øjeblik kommer 
det hastigt nærmere og ægteparret kan nu 
skelne enkeltheder ved det. 

Det beskrives som en oval genstand med 
2 lys på undersiden. Fra disse lys går der to 
stråler nedefter. Disse stråler stopper ca. 10 


nære og bilende (mobile) walkie-talkie sen¬ 
dere i de lokale observationsområder. 

Øvelsesperioden blev dog ikke særlig begi¬ 
venhedsrig og egentlige UFO-observationer 
fandt ikke sted. Det skal her fremhæves, at 
meldinger, der indløb, i det store hele var 
meget hurtige, korte og dækkende for, hvad 
der blev observeret. Alarmeringscentralens ar¬ 
bejde gik derfor lettere end ved tidligere lej¬ 
ligheder og egentlige ventetider på telefonen 
blev undgået. 

En venlig hilsen og tak til alle, som trods 
blæst og regn, holdt ud til den tidlige mor¬ 
gen. Ligeledes tak for den tekniske assistance 
til UFO-alarmeringscentralen. 

Og så er der kun lige at erindre om ind¬ 
sendelse af de udfyldte øvelses-rapport- 
skemaer. X. P. 



meter under objektet og når således ikke jor¬ 
den. Til venstre for objektet ses lysende stri¬ 
ber. Objektets størrelse anslås af observatører¬ 
ne til ca. 10-12 meter i diameter og dets ha¬ 
stighed til ca. 250-300 km/t. Da observatører¬ 
ne blev ret forskrækket over objektets tilsyne¬ 
komst, fortsatte de kørslen. Objektet gik der¬ 
efter bag om bilen og det foretog ligesom et 

hop da det passerede vejen. Derefter gik det 
ud over Nivåbugten, hvor det et stykke tid 
stod stille over vandet og så langsomt fort¬ 
satte i retning mod Hven. På grund af bilens 
motorstøj var observatørerne ikke i stand til 
at høre, om der kom nogen lyd fra objektet. 
Da observatørerne når deres bopæl på GI. 
Strandvej i Humlebæk, ca. 7 km nord for ob¬ 
servationsstedet, går de ud på terrassen hvor¬ 
fra de i ca. 30 min. betragter objektet som 
nu står stille vest for nordspidsen af Hven. 

X. P. 

3/4 73. Fra en altan på Skotlands Plads 
på Amager så en mand og en dame et stærkt 
lysende hvidgult objekt på størrelse med en 
ært. De stod og kikkede på aftenhimlen kl. 
21,45. De så objektet i nord, og i meget lang¬ 
som fart gik det mod øst. Det stoppede op og 
stod stille i 4-5 sekunder, derefter steg det 
lodret og stod igen stille i 4-5 sekunder. Så 
accellererede det meget hurtigt op i fart og 
fløj mod vest, hvor det forsvandt over et 
hustag. 

6/6 73 kl. 0,35-0,40. Fra et soveværelses¬ 
vindue sås 4 omvendte „vandfade* 4 , orange¬ 
røde, komme utroligt hurtigt fra syd, indtil 
de var ved at forsvinde over et hustag. Her 
drejede de i en skarp vinkel mod øst. De fløj 
i formation, 3 på linie og en forskudt. De var 
lydløse. På grund af dis var de temmelig 
højt oppe før de blev observeret. De for¬ 
svandt pludselig. Observeret i Nykøbing F. 

15/6 73. Roskilde kl. 20,30 observeredes et 
kraftigt lys, meget forskelligt fra en stjernes 
lys. Det bevægede sig direkte mod observatø¬ 
ren. Afstanden til objektet var ca. 10 km. I 
ca. 5 minutter nærmede objektet sig observa¬ 
tøren. Her foretog objektet en kursændring, 
vinkelret på sin foregående kurs, satte farten 
kraftigt i vejret og forsvandt bag et træ. Ob¬ 
jektet blev set i syd og forsvandt i øst. 

15/6 73. Motorvejen ud for Hørsholm kl. 
22,05-22,07. En 23-årig kontorassistent var 
passager i en bil på vej til København. Han 
sad og betragtede fuldmånen, da han til ven¬ 


stre for denne bemærkede noget som lignede 
en meget stor klar stjerne. Pludselig satte den 
fart på og fløj hurtigt et stykke forbi Månen, 
hvor den igen stoppede op. Efter ca. 20 se¬ 
kunder fløj den meget hurtigt ud mod højre, 
og her forsvandt den ud af syne. 

18/6 73. Grenå kl. 14,50, observationstid 
ca. 5 sekunder. En ung mand beretter, at 
han lå og kikkede op i himlen. Han så en 
skiveformet metallignende genstand, på stør¬ 
relse med en almindelig tallerken. Han beret¬ 
ter, at det er umuligt for ham at angive flyve¬ 
højde, hastighed eller lign. 

18/6 73. Vejby i Nordsjælland. Her blev 
set en genstand kl. 22,48-22,53. Den var mør¬ 
kegrå og på størrelse med en to-øre. Der var 
4 personer om observationen. Genstanden 
blev set, stående stille, tæt op ad et radiotårn; 
det står på en bakketop ved Vejby strand. 
Afstanden fra genstanden til observatørerne 
var ca. 1,5 km. Der berettes videre, at efter 
ca. 5 minutters observationstid, hvor den hav¬ 
de lyst meget kraftigt, var det ligesom den 
trak lyset op under sig. Den forsvandt der¬ 
efter med stærk fart op mod horisonten. 

13/7 73. En 32-årig værktøjsmager sad på 
sin altan i Skovlunde kl. 23,00-23,30. Inden 
for dette tidsrum så han to objekter komme 
side om side, hen over himlen. De forsvandt 
ca. på højde med Svanemølleværkets skorste¬ 
ne, umiddelbart øst for disse. Ca. et kvarter 
efter kom der tre objekter til, fra samme ret¬ 
ning som de foregående, men disse skiltes ad 
på den måde, at de to yderste i formationen 
stak af til henholdsvis højre og venstre, her¬ 
efter forsvandt de alle tre. 

29/7 73. Ringstedvej i Haslev. Kl. 23,07 så 
et ægtepar fra deres terrasse et svagt gløde¬ 
lampelys på himlen; det kom fra øst og be¬ 
vægede sig mod vest. Det kom hurtigt nær¬ 
mere, og lyset viste sig at være en V-formet 
formation af 7-9 enheder, der velordnet og 
med ret kurs og stor hastighed forsvandt i en 
lysflimren. E. K. 

SCANDI-/i/ømet 

ved Finn Nielsen 


Under denne rubrik vil vi fremover 
bringe nyt og gammelt fra vore skan¬ 
dinaviske nabolande. Foruden rappor¬ 
ter vil vi med mellemrum bringe nyt 
om UFO-forskningen i disse lande. 


SVERIGE: 

OBJEKT UDSENDTE „BOLLER" 

Søndag den 28. januar 1973 gik chauffør 
Borje Warhner fra Soderskrogen, 62 år, i 
seng ved 20,30-tiden, da han følte sig meget 
træt. 

Han fik dog ikke nattero, idet han kl. 22,01 
blev vækket af en snurrende og raslende lyd, 
der kom fra himlen. 

Han fortæller: 

„Jeg stod op og gik hen til et nordvendt 
vindue, hvorfra jeg kikkede op mod himlen. 
Det første jeg så, var et skylignende objekt, 
som sendte små hvide boller ud. Objektet 
befandt sig mellem nord og vest, men jeg 
kan ikke sige i hvilken højde det stod.“ 

Under observationen var vejret halvklart 
med ubetydelig dis. Hvor objektet sås kunne 
stjerner tydeligt ses, da skyerne gled forbi. 
Efter et stykke tid blev „skyen“ rødere og 
vejret bedre og bedre, beretter observatøren. 
Til sidst fremtrådte en stor cirkelrund skive, 
som var ca. dobbelt så stor som Månen. De 
mærkelige hvide boller fortsatte stadig at 
strømme ud med 4-5 sekunders mellemrum. 
Den skiveformede genstand ændrede efter¬ 
hånden farve og blev mørkerød med tydelige 
kanter. Pludselig lyste den op i en mere lys 
rød farve. Umiddelbart efter tabte den lys¬ 
styrken til næsten usynlig for derefter atter 
at lyse op. Dette gentog sig 2 gange. Kort 
efter fløj den mod nord og forsvandt i løbet 
af 15 sekunder. 

Observatøren oplyser, at der blev udsendt 


12-15 „boller“. Hele observationen varede i 
24 minutter. 

PRIVATFLYVER SER UFO 

Hans Gunnar Falk befandt sig i begyndelsen 
af september 1961 kl. 14.50 i sit sportsfly - 
Piper PA-12 - i en højde af 2400 meter over 
Oja kirke, der ligger ca. 25 km sydøst for 
Eskildstuna. Han fløj på en kurs af 093 gra¬ 
der i østlig retning og fløj med en hastighed 
af 160 km/t. 

Himlen var dækket halvt af skyer, cumulus 
og høje cirrusskyer. Pletvis blå himmel. 



Tegning efter observatørens forklaring. 


Pludselig opdagede Falk lige ret forude et 
intensivt lysskin, som mindede om brændende 
magnesium. Han kunne til sin store forbav¬ 
selse se et elliptisk objekt, der stod helt stille, 
skønsmæssigt 10-15 grader over flyvehorison¬ 
ten. Hans første tanke var, at det måtte være 
et jetfly, men der sås dog ingen kondensstri¬ 
ber eller udstødning, hvorfor han begyndte at 
lede efter en anden forklaring. Reflekser? 
Han flyttede på plexiglasruderne i cockpittet, 

men ingen reflekser sås. Pludseligt, midt un¬ 
der hans manøvrer, steg objektet lige op med 
en uhørt accelleration, foretog et skarpt sving 
til venstre, uden at nedsætte hastigheden, for 
derefter at forsvinde ind bag cumulusskyerne. 

Observationstiden opgives til at være 20 se¬ 
kunder. 

Yderligere oplysninger om observationen. 

Det ellipseformede objekt virkede som en 
fast krop. Konturerne var skarpe, da det stod 
stille, medens de var utydelige, når det fløj. 
Objektet virkede selvlysende. Lysstyrken var 
næsten som solens. Angående størrelsen siger 
observatøren: uden referencer er det umuligt 
at sige noget om det, men dets diameter var 
næsten som den, Månen har ved horisonten, 
målt mellem tommel og pegefinger i udstrakt 
arm (15-20 mm). 

UFO MED BESÆTNING 

Torsdag den 3. maj 1973 kl. 21,45 gik fru 
Sigrid Karlsson ud fra sit hus, som ligger 
i Mantorpsegnen, for at lufte sin hund. Det 
var en dejlig stjerneklar aften, og medens 
hunden forsvandt for at forrette sit ærinde, 
stod fru Karlsson og kikkede op mod himlen. 

Medens hun så på himlen, fik hun pludse¬ 
lig øje på et „rødt lys“, som nærmede sig fra 
nordøst. Til at begynde med, ofrede hun ikke 
lyset større opmærksomhed, da hun troede, 
at det var et fly. Da hunden kom tilbage, 
gik hun derfor ind med den. 

Da hun var kommet ind, gik hun hen til 
et vindue, der vender ud mod gårdspladsen. 
Da rummet lå i mørke, kunne hun tydeligt 
se det røde lys på himlen. 

Lyset fløj for langsomt til at det kunne 
være et fly. Da det også nogle gange stod 
stille, blev observatøren klar over, at det var 
noget usædvanligt, hvorfor hun vækkede sin 
11-årige søn, for at han kunne bevidne hæn¬ 
delsen. 

Efter at Robert (sønnen) var stået op, stil¬ 
lede de sig begge ved vinduet og så, at lyset 
standsede helt op over et hus ca. 1 km fra 
dem. Her stod det med et usædvanligt stærkt 
lys og pulserede lang tid. Derefter satte det 
igang igen og fortsatte fremad med en vug- 


gende bevægelse. „Da lyset startede, hørte vi 
en jetlignende lyd, som gik over i en lyd, der 
mindede om lyden fra damp, der bliver luk¬ 
ket ud af en dampmaskine. Lyden kom ikke 
bare fra lyset, men syntes at fylde hele om¬ 
givelserne. Det var dog ikke så højt, at det 
overdøvede os, da vi talte sammen om, hvad 
det dog kunne være. 

Efter 5-10 minutter satte lyset kurs mod 
vores hus. Da det nærmede sig, kunne vi se, 
at det var sølvfarvet, og at det ændrede farve 
fra den tidligere røde til gul-hvidt“. 

Fru Karlsson, som p. g. a. synsfejl ikke 
kan bedømme afstand, størrelse eller hastig¬ 
hed på nært hold, så objektet som en lang 
oval krop med tværgående stolper og to skyg¬ 
ger på midten. 



Moderens tegning 

11-årige Robert, som spændt iagttog far¬ 
tøjet, da det passerede over en sølvgran på 
gårdspladsen, mente, at fartøjet var 50 meter 
væk og fløj i en højde af 50-60 meter. Han 



Sønnens tegning 
råbte da pludselig: „Mor - der er menne¬ 
sker, som kikker på os“. Han fortæller: Far¬ 
tøjet lignede to tallerkener lagt mod hin¬ 
anden, der i midten var skilt af lodrette stæn¬ 
ger af en eller anden slags. I midten af far¬ 
tøjet så jeg silhouetterne af to mennesker, 
som bøjede sig frem og kikkede ned mod os. 

Fartøjet passerede huset noget hurtigere 
end en bil og forsvandt bag dette, hvorfor de 

løb ind i et andet rum. Herfra kunne de igen 
se fartøjet. Nu stod det og svajede over et 
gærde. Det fløj lidt frem og tilbage, ligesom 
det var i tvivl om, om det skulle lande eller 
ej. Det udførte da et u-sving og forsvandt 
i østlig retning og var uden for synsvidde. 

Fru Karlssons mand fik den mærkelige 
hændelse fortalt, da han kom hjem fra natte¬ 
vagt kl. 5,30. Han lyttede forbløffet til sin hu¬ 
strus forklaring, og lod hende derefter lave 
en tegning af det, hun havde set. 

Senere bad han sønnen berette og lige¬ 
ledes lave en tegning. Sønnens beretning og 
tegning viste sig at være identisk med hu¬ 
struens, så havde han haft tvivl om observa¬ 
tionen, forsvandt den nu. 

Ved middagstid ringede fru Karlsson til 
vagthavende officer på F-3 (flyvestation) i 
Malmslåt og berettede, hvad hun og sønnen 
havde set. Hun spurgte samtidig, om han 
havde nogen formodning om, hvad hun hav¬ 
de set. Han oplyste, at det eneste fly, der 
havde været der i nærheden var et Vigen. 
Han opfordrede hende til at ringe til politiet. 

Fru Karlsson, hvilket er opdigtet navn, da 
hun ønsker at være anonym: 

„Jeg ved ikke, hvad vi så, men det var 
hverken helikopter eller fly.“ 

På forespørgsel om, hvordan hun reagere¬ 
de, oplyste hun: „Jeg begyndte at fryse, da 
objektet var forsvundet. Det var en stærk op¬ 
levelse. Jeg blev nok lidt oprevet af, hvad 
vi så." 

NORGE: 

UFO FORFØLGER BIL 

Den 12. september 1972 var vi på vej fra 
Trondheim til Åeln. Kl. 02,30 blev vi ved 
Reistøa opmærksomme på en stor lysende 
genstand på venstre side af vejen 7-800 meter 
oppe i luften. Vi kørte langsomt et stykke 
tid, hvorefter vi satte farten op, hvilket gen¬ 
standen også gjorde. Vi standsede og steg ud 
af vognen for at høre, om der var nogen lyd 
fra genstanden. Vi kunne intet høre. Vi fort¬ 
satte og kom til Dragåsen, mellem Reistøa og 
Haltdalen. Her kom genstanden i fuld fart 
over biltaget - nu i noget lavere højde end 


tidligere set - og den forsvandt bag en bakke 
på højre side af vejen. Den blev væk nogle 
minutter, men kom så tilbage på vor venstre 
side. Over trætoppene nede i Haltdalen ly¬ 
ste der et blåligt skær. Genstanden forsvandt 
denne gang oppe i Svelgen, i Øvre Haltdalen. 

Ved Eidet bro kom den til syne igen og 
fulgte efter bilen helt til Graftås, hvor vi 
skulle overnatte. Genstanden stoppede i ret 
øst. Vi hentede en kikkert og så nu genstan¬ 
den således: den var halvmåneformet, og fra 
den krumme side kom der gnister, der var 
blå-hvidt lysende. Vi betragtede genstanden 
i ca. /i time, hvorefter den blev skjult af 
en sky i ca. 10 minutter. Da skyen forsvandt, 
var også genstanden væk nogle minutter, 
hvorefter den kom til syne igen. Den drejede 
sig da således, at den flade side vendte opad. 
Så begyndte den at bevæge sig østover, idet 
den foretog en ny drejning således, at den 
flade side kom til at vende mod nord. Plud¬ 
selig kom den tilbage med stor hastighed - 
standsede og begyndte at „blafre" meget. Den 
stod stadig på samme sted, da observationen 
blev sluttet kl. 04,00. 

ENDNU EN BILFORFØLGELSE 

Den 25-årige Pål Dekkerhus fra Ryum ved 
Rørvik lægger ikke skjul på, at han blev 
skræmt ved sit første møde med et UFO. 
Torsdag den 26. oktober 72 kunne han i ca. 
5 minutter, fra kl. 23,06, observere en frem¬ 
med genstand, som var halvmåneformet og 
udstrålede et meget skarpt lys, som fra en 
svej-seflamme. Grunden til, at han begyndte 
at blive bange var, at den lysende genstand 
fra ca. 150 meters højde tydeligvis pejlede 
sig ind efter lysene på bilen, hvorefter den 
kom ned i zik-zak til en højde af ca. 40 me¬ 
ter. Her blev den stående kort tid, inden den 
forsvandt. 

Lyset var så stærkt, at det var svært at 
se mod, sagde han. Ved siden af den halv¬ 
måneformede genstand udstrålede lys, som 
var den omgivet af en lysende glorie. Da den 
forsvandt i det fjerne, blev lyset i centrum 
mindre, mens glorien blev større. Vejret var 
klart og stille. Pål Dekkerhus havde været på 

besøg hos nogle bekendte i Breivika på Dek- 
kerhus. Ved 23-tiden kørte han hjem. Det er 
privat vej et godt stykke, før man kommer 
op til hovedvejen. Han så straks den lysende 
genstand, da han satte sig i bilen, men den 
var på dette tidspunkt langt væk. Da han 
kom ud af en lille skovtykning, opdagede han 
til sin forbavselse, at genstanden var lige over 
bilen i en højde af ca. 15 meter, og at den 
nærmede sig jorden. 

„Jeg havde ikke åndsnærværelse nok til at 
standse bilmotoren eller åbne vinduet for at 
høre evt. lyd fra den,“ siger han. Jeg tænkte 
bare på at give gas og komme væk. Alligevel 
sagtnede jeg lidt efter farten og holdt næsten 
stille, men genstanden kom ikke nærmere end 
ca. 40 meter fra mig. Vejen og jorden blev 
kraftigt oplyst, og lige under genstanden var 
der et skarpt lys. På grund af det stærke lys 
kunne jeg ikke se, om der var nogle vinduer 
eller lignende på den. Det var tydeligt, at 
buen på genstanden dannede fronten. Den 
var vendt fremad, da den kom mod jorden, 
og vendt mod himlen, da den forsvandt. Det 
mærkeligste var dog en stor sky af røg eller 
damp, som hele tiden steg op fra den lysende 
genstand. 

FINLAND: 

UFO’ER SET FRA FLYVEBASE 

Følgende observation stammer fra d. 12. april 
1969. Den fandt sted ved flyvebasen Kuopio 
i det østlige Finland. Observatører var: flere 
piloter, jordpersonale og radar. 

Jouka Kuronen var pilot på en Fouga Ma¬ 
geister jet på basen. Han fortæller: 

Ifølge min journal skete følgende: 

Klokken var omtrent 12,00. Klart vejr med 
sol, svag vind fra nord. I en højde af 3 km 
var der en stærk nordlig vind på 100 knob. 

Jeg førte flyet med en officer fra flyve¬ 
våbnet ved min side. 

Jeg var i færd med at køre flyet ud til en¬ 
den af startbanen for at gå op med flyet. Vi 
hørte da en ordre over radioen til piloten i 
et andet Fouga fly, som var ved at øve dyk¬ 
ninger. 

Kontroltårnet: Hej 286, stands dykninger¬ 
ne og se på de ca. 7 balloner over dig, kom. 


Piloten: Opfattet, jeg slutter, svinger op 
mod dem fra højre nu. 

Tårnet: De svæver stillestående over jor¬ 
den - kan være 1500-3000 meter oppe og der 
ser ud til at være 7. 

Piloten: Opfattet - jeg begynder at stige. 

Samtidig foretog jeg en lille svingning for 
at få øje på ballonerne. T det samme så jeg 
en gruppe på 7 gule boller, eller skiver, som 
svævede over mig. De stod stille, som om de 
inspicerede noget. Hurtigt begyndte Fouga’en 
at nærme sig, og radiokorrespondancen fort¬ 
satte. 

Tårnet: Vi ser dem herfra. 

Rad ar kontrollen: Også vi har nu fået dem 
ind. 

Flyveinstruktøren til flyet: 286, her er in¬ 
struktøren. De begynder at bevæge sig mod 
nord. - Ja, de fjerner sig fra dig - du kan 
ikke nå dem længere - de forsvinder nordud. 

Kommentarer: Genstandene blev observe¬ 
ret i Vaasa omtrent på samme tidspunkt. 
Hvis det var de samme 7 genstande, må ha¬ 
stigheden have været flere gange lydens, da 
afstanden mellem Kuopio og Vaasa er ca. 
300 km. 

Genstandene var ikke fly, viste det sig ved 
nærmere kontrol. De bevægede sig mod en 
vindstyrke på 100 knob, så det kan ikke have 
været balloner. 


UFO-LANDING 

Følgende hændelse indtraf d. 5. februar 1971. 
Pekka Aliranta (21) og Esko Sneck (18) var 
ude på skovarbejde i Kangaskylå, Kinnula. 
Det var ved 15-tiden, da de to gjorde sig rede 
til at slutte for dagen. Det var ved at blive 
mørkt og overskyet. 

Pludselig bemærkede Aliranta et metallisk 
objekt i trætophøjde, og at objektet var på 
vej nedad. Objektet lignede to mod hver¬ 
andre sammenlagte tallerkener. Dens diame¬ 
ter var ca. 5 meter og på undersiden var der 
4 landingsben, ca. 5-10 cm tykke og godt 2 
meter lange. Objektet landede ca. 15 meter 
fra dem. Sneck opdagede dog ikke objektet, 

da han endnu var beskæftiget med sit arbej¬ 
de. Midt på tallerkenens underside var der 
et rundt hul. Så snart det var landet, kom 
der et ejendommeligt lille væsen ud af hullet. 

Det nærmest svævede de to meter ned til 
jorden. Da det kom ned på jorden, gik det 
hen mod Aliranta med korte skridt. 

Væsenet var omkring 90 cm højt. Det var 
klædt i en grøn dragt og på hovedet havde 
det en kuppel i samme farve. Inde midt i 
kuplen kunne ses en linselignende ting. Ar¬ 
mene sluttede i en runding uden fingre. På 
fødderne havde væsenet grønne „støvler", 
hvilke var tæt sammensat med resten af drag¬ 
ten. Mod forventning sank det ikke ned i 
sneen, når det gik. 

Aliranta startede sin motorsav og tog nogle 
skridt hen mod væsenet. Da opdagede Sneck, 
hvad der skete. Den „lille grønne mand" og 
Aliranta nærmede sig hinanden. Da de var 
ca. 10 meter fra hinanden vendte væsenet om 
og gik tilbage mod „tallerkenen". Dette ind¬ 
gav Aliranta nyt mod, så han løb efter for at 
fange væsenet. Nu kunne de se flere væsener 
inde i „tallerkenen", der havde 3 ca. 1 meter 
brede vinduer. I et af disse kunne de se 
tre menneskelignende væsener. Noget detalje¬ 
ret billede af disse fik de ikke. 

Da Aliranta var ved at fange et af væse- 
nerne, steg det på en mærkelig måde op i 
luften og ligesom svævede mod „tallerkenen" 
og hullet i denne. Det lykkedes dog for Ali¬ 
ranta at få tag i væsenets hæl, men han måtte 
slippe sit tag med det samme, da den brændte 
som opvarmet jern. Han fik forbrændinger 
på hånden, som stadig var synlige 2 måneder 
efter. Da han slap sit tag i væsenet, tog han 
nogle skridt bagud. Væsenet svævede ind i 
„tallerkenen", som derefter begyndte at snur¬ 
re og langsomt stige opad. Aliranta følte, at 
„tallerkenen" forårsagede en lufthvirvel, men 
han så hverken røg eller bemærkede lys. Der 
blev under hele observationen ikke set lys i 
„tallerkenen". 

Da „tallerkenen" steg op, lukkedes hullet 
i bunden, medens landingsbenene forblev 
ude. Efter ca. 15 sekunder var „tallerkenen" 
forsvundet på himlen. Hele observationen 
havde varet mindst 3-4 minutter. 


Selv om „tallerkenen" var forsvundet kun¬ 
ne de ikke tale sammen i lang tid. De bare 
stod der. Først efter 1 time var de i stand 
til at forlade stedet. Inden de gik fra stedet, 
undersøgte de sporene, som var sat af „taller¬ 
kenen" og væsenet i sneen. Snedybden var 
40 cm. „Tallerkenen" efterlod 4 mærker, der 
hver var 35 cm i diameter. Disse mærker var 
sat i kvadratisk form, med et mellemrum på 
ca. 2 meter. Inden for kvadraten var sneen 
smeltet i en dybde af 5-10 cm. 

Væsenet havde også efterladt sig spor. Dis¬ 
se var runde og 15 cm i diameter. Skridt¬ 
længden var ca. 20 cm. FN 

Red.-kommentar: Først skiløberne - og nu 
dette. Er finnerne da hjemsøgt af nisser og 
andre småfolk? 

Kilder: UFO-information, GICOFF-infor- 
mation, UFO-forum. 

FLYVENDE TALLERKEN 
OVER ISLAND 

Fra tre fly - deriblandt en SAS-maskine på 
vej fra New York til Bergen lufthavn - blev 
i går observeret en mystisk flyvende genstand 
i 40.000 fods højde over det østlige Island. 

To fly har været i nærheden af den i går 
og rapporteret, at de ikke har mulighed for 
at se den mystiske genstand på deres radar¬ 
skærme, men piloterne erklærer, at der hver¬ 
ken er tale om en ballon eller om en vejr¬ 
sonde. 

Flyvekontrollen i Reykjavik, politiet og den 
islandske radioavis blev i aftes udsat for tele¬ 
fonstorm i forbindelse med den mystiske gen¬ 
stand, som man stadig kan se hænge over de 
islandske fjorde. tel 

B.T ., 25. maj 1973. 

... Det engelsksprogede islandske tidsskrift 
„Interstellar Communication", der bringer 
UFO- og (mere) parapsykologi-stof, skriver i 
sit juli-nummer, at den store genstand blev 
set over de østlige fjorde. Den bevægede sig 
først i retning mod Reykjavik, derefter atter 
østpå. UFO’et var synligt i omkring 7 timer 
d. 24. maj, og blev set af mange mennesker 
og omtalt i den islandske radio. red. 

Medlemsorientering 

Under denne overskrift bringes i hvert 
nummer en kort omtale af aktuelt stof, 
der har til formål at oplyse SUFOI’s 
medlemmer om organisationens arbejde. 


Forretningsudvalget (FUV) 

FUV er et udvalg på 7 medlemmer, som har 
til opgave at varetage den daglige ledelse af 
SUFOI (se fortegnelsen heraf side 2). Siden 
sidste nummer af bladet udkom har følgende 
emner bl. a. været til drøftelse i udvalget: 

Flere medarbejdere: Der var kommet nogle 
henvendelser på vores opfordring i sidste 
nummer til interesserede om at rette henven¬ 
delse til os. Vi kan fortsat bruge flere med¬ 
arbejdere, så tilbuddet står stadig åbent! Da 
det tager lang tid at blive ført ind i organi¬ 
sationens arbejdsgang, vil vi nok et godt styk¬ 
ke tid fremover være tvunget til at holde 
igen med alt for tidrøvende opgaver. - Der 
har været diskuteret på hvilke måder arbej¬ 
det kunne prioriteres, så de vigtigste ting kom 
først. 

Arkiv: SUFOFs store materialesamling be¬ 
finder sig spredt rundt hos de mennesker, 
som for tiden arbejder med sagerne. Et læn¬ 
ge næret ønske har da været at finde en 
mand, som havde tid til at holde styr på de 
ting vi har, samt registrere dem, så intet for¬ 
svinder. Som „registrator 44 og leder af arki¬ 
vet er udpeget et medlem fra Informations¬ 
afdelingen: Stig Holst Christiansen. Stig får 
samtidig til opgave at gennemføre det om¬ 
fattende arbejde med en emneregistrering af 
alt det materiale, SUFOI har kendskab til i 
dag. Tanken om at erhverve et lokale, hvori 
alt vores materiale kunne opbevares, er ikke 
praktisk gennemførlig, men til gengæld er der 
behov for den registrering som nu er påbe¬ 
gyndt. 


Kontakt med udlandet: FUV holder sig 
løbende orienteret om de ting, der foretages 
i tilsvarende organisationer i udlandet. En 
væsentlig del af vores stof her i bladet er så¬ 
ledes af udenlandsk oprindelse. Erfaringen 
har lært os, at der er visse kilder vi kan be¬ 
tragte som seriøse og pålidelige, mens andre 
ikke hver gang fortjener denne betegnelse. 
Alligevel søger vi til stadighed efter nye grup¬ 
per og foreninger rundt om, som vi kan ud¬ 
veksle tidsskrifter med for derved at være 
bedre informeret. Det er i de sidste måneder 
lykkedes at opspore flere grupper med selv¬ 
stændige tidsskrifter. Vi har i dag kontakter 
til 17 lande med tilsammen ca. 50 tidsskrif¬ 
ter. - Endelig har vi fået oversat en del ar¬ 
tikler fra UFO-NYT med lokalt dansk stof 
til brug for udlandet. 

Oversættere: Vi har permanent mangel på 
oversættere fra de romanske sprog: spansk, 
italiensk og fransk. Kan De hjælpe os? Og¬ 
så engelske og tyske oversættere har stor in¬ 
teresse. Vi er stødt på mange gode oversæt¬ 
tere, men desværre er det jo begrænset, hvor 
meget af dette ulønnede arbejde man kan 
belaste den enkelte med. Vi kunne også godt 
bruge nogle, som kunne oversætte hurtigt! 
FUV har gjort meget for at skaffe sådan 
hjælp, og der har da også været resultater, 
men det er ikke nær nok i forhold til beho¬ 
vet. Så derfor: Er De god og hurtig til at 
oversætte, så hører vi meget gerne fra Dem 
snarest! Henvendelse til undertegnede (se 
adressen side 2). 

Nye pjecer: Da vi udgiver bøger fra tid 
til anden, må vores pjecer følge med. På den 
nye pjece, som snart er færdigtrykt, findes 
således en omtale af vores seneste bog: UFO 
OG VIDENSKABEN. Har De bekendte, som 
muligvis vil abonnere på UFO-Nyt og der¬ 
med støtte dansk UFO-forskning, så sender 
vi Dem pjecer. Eller De kan blot skrive til 
undertegnede og opgive adressen på de per¬ 
soner, som De mener kan være interesseret 
i bladet. 

Arkivet efterlyser 

Ligger De inde med materialer af „UFO- 
mæssig 44 karakter, som De mener kunne in- 

teressere SUFOI, vil vi meget gerne tale med 
Dem. Til vores nystartede arkiv søger vi alle¬ 
hånde materialer som vedrører sagen. Vores 
store materiale kan utvivlsomt suppleres på 
mange områder. Alt har faktisk vores inter¬ 
esse: Bøger hefter, tidsskrifter, udklip, artik¬ 
ler , hånd, etc. etc. Mener De at kunne und¬ 
være noget fra Deres samling til brug for 
SUFOI’s arkiv, bedes De skrive til under¬ 
tegnede - tak! 

Studiegrupperne 

Flere grupper vil gerne have nye deltagere 
i arbejdet og i diskussionerne. Grupper, som 
over for mig har givet udtryk herom, er an¬ 
ført nedenfor. Har De lyst til at snakke med 
andre interesserede om dette emne, så an¬ 
befaler vi, at De søger direkte kontakt med 
grupperne. Vil De gerne først høre lidt om 
grupperne, f. eks. størrelse, gennemsnitsalder, 
interessefelt, o.s.v., så bedes De skrive til un¬ 
dertegnede, hvor De kan få oplysningerne. 
Som De vil bemærke, er gruppen i Odense 
desværre ophørt, idet tilslutningen var for 
ringe. Vi benytter lejligheden til at opfordre 
læserne til at danne en eller anden form for 
grupper på Fyn, idet der ikke mig bekendt 
findes en sådan på hele øen. Hvis det skulle 
være tilfældet, hører jeg gerne derom. 

SUNDBY UFO-FORENING 
Henrik Henriksen, 

Lygtemagerstien 3, 

2300 København S. 

TÅSTRUP/TORSLUNDE GRUPPEN 
Torsten Dam-Jensen, 

Søndertoften 44, 

2630 Tåstrup. 

VIRUM UFO-KREDS 
Flemming Ahrenkiel, 

Niels Bohrs Allé 12, 

2860 Søborg. 

ROSKILDE-GRUPPEN 
Finn Nielsen, 

Absalonsvænget 1, 

Ramsømagle, 

4621 Gadstrup. 


JØRLUNDE-GRUPPEN 
Torkild Over vad, 

Bøgevej 2, Jørlunde, 

3550 Slangerup. 

RØNNE-GRUPPEN 
Torben Rønne-Larsen, 

Kalkbrænderivej 8, 

3700 Rønne. 

FELSTED-GRUPPEN 
Kai E. Møller, 

Felsted Vestermark, 

6200 Åbenrå. 

FREDERICIA-GRUPPEN 
E. Frank Hansen, 

Korskærvej 98, 

7000 Fredericia. 

RANDERS-GRUPPEN 
Kurt Jensen, 

Violvej 23, 

8900 Randers. 

NØRHOLM-GRUPPEN 
John Juhler, 

Nørholmsvej 313, 

9000 Aalborg. 

Skulle der findes grupper rundt om, som vi 
ikke har kendskab til, så vil vi være glade 
for at høre et par ord om dem. 

Studiekredsheftet 

Vi gentager lige kort, hvad der tidligere er 
nævnt om dette materiale. Det er et duplike¬ 
ret hefte på 20 sider, som kort orienterer om 
UFO-sagens historie og nuværende situation, 
som SUFOI ser den. Der er ikke de store 
nyheder at finde for dem, som følger med 
i dette blad og som har gjort det i en år¬ 
række, men for nye læsere er der nok en del 
konkret viden at hente. - Står De forresten og 
skal holde et foredrag om emnet i den lokale 
forening, klub eller skoleklasse, vil heftet for¬ 
håbentlig komme til gavn, idet det er op- 
bygget som et foredragsmanuskript. - Bagest 
i heftet findes en fortegnelse over den UFO- 

litteratur, som kan anskaffes gennem biblio¬ 
tekerne. Heftet kan fås hos Informationsaf¬ 
delingen (se side 2) og bestilles ved at man 
sender 3 kr. for 1 stk. eller 5 kr. for 2 stk. i 
frimærker, i chesk eller på postanvisning 
(ikke giro). 

Informationsafdelingen 

Og om, hvordan man kan deltage 
SUFOFs Informationsafdeling mødes hver 
tredie uge hos undertegnede i Gentofte. 
Gruppen er for tiden på 6 mand og tager 
sig bl. a. af PR og reklame for UFO-arbejdet 
i Danmark. Desuden gør vi et stort arbejde 
for at gøre SUFOI kendt. Vi ser gerne at 
flere deltager i dette interessante arbejde. De 
kan f. eks. deltage i et par møder for at se om 
det interesserer. - Men som det er sagt før, 
så må vi forudsætte, at De er i besiddelse af 
energi og tid. Det sidste vil sige at man kan 
overkomme at deltage i møderne, samt ud¬ 
føre lidt arbejde hjemme svarende til et par 
timers arbejde om ugen. 

Kan De dette, vil vi gerne høre fra Dem. 
I gennemsnit er gruppens alder 30 år for ti¬ 
den. Skriv til os (side 2) og fortæl lidt om 
Dem selv: alder, hvad De har læst om em¬ 
net, hvilke ting, der særlig interesserer, osv. 

Hvis De bor alt for langt væk fra Gentofte, 
hvor møderne jo holdes, vil det nok ikke 
være så heldigt, men vi kan da anbefale, at 
De søger kontakt med SUFOFs lokale re¬ 
præsentant (se side 2) og hjælper ham med 
arbejdet dér! Vi håber at høre fra rigtig 
mange! 

Foredrag og lysbilleder 

Vi gentager fra tidligere, at De kan få fore¬ 
drag i Deres forening eller klub; ved henven¬ 
delse til SUFOFs Foredragsafdeling (side 2) 
kan De få alle oplysninger herom. Normalt 
beregner vore foredragsholdere sig et mindre 
honorar foruden dækning af de faktiske rejse¬ 
omkostninger. 

Foredragsafdelingen råder over flere sæt 
lysbilleder med teksthefte. De kan lånes mod 
et depositum på 25 kr., som returneres ved 
tilbageleveringen. 


Der er faktisk videnskabsmænd, der tager UFO- 
problemet alvorligt. Læs, hvad nogle af dem 
siger i 

UFO og VIDENSKABEN 
SUFOI’s debatbog nr. 1 

Bogladepris, pr. stk. kr. 29,75 
Særpris for SUFOI-medlemmer: kr. 22,- 
Giro 11 77 25 - SUFOI’s Regnskabskontor 
Oxford Allé 3 A, 2300 København S. 

Husk at anføre på bagsiden af „talon til mod¬ 
tageren", at det er UFO og VIDENSKABEN, De 
ønsker! 


UFO-NYT 1974 

Samme høje kvalitet til uændret pris: 
kr. 35,- 

SE OGSÅ OMSLAGETS SIDE 3! 

Det girokort, der var indlagt i nr. 4, var bereg¬ 
net til bestilling af ældre årgange, emblemer, 
bøger etc. Nogle læsere har misforstået me¬ 
ningen med det lidt og har benyttet det til ind¬ 
betaling af abonnement for UFO-NYT 1974. Vi 
har noteret det, siger Dem tak - og beder 
Dem undskylde, dersom De trods indbetalin¬ 
gen skulle modtage giroindbetalingskort. 



Peter A. Hansen 
(adr. side 2) 

Astronomi og rumfart 


Århun¬ 

dredets 

komet 


Halley’s komet, som den 
sås for sidste gang i 
1910. 

Foto: Lowell observatoriet. 




Allerede på dette tidspunkt er Kohoutek på 
vej mod os i rasende fart, på vej til et møde 
med vor sol sidst på dette år. I december 
måned vil den være blevet det klareste ob¬ 
jekt på den tidlige morgenhimmel, — et 
usædvanligt syn på himlen for tidlige mor¬ 
genvandrere. Denne nyopdagede komet vil 
muligvis blive op til 50 gange så lysstærk 
som Halley’s komet, som man oplevede sidste 
gang i 1910. Dens hale strakte sig i en bue 
på godt 30° - eller 1/6 — af aftenhimlen. 
Uden forsøg på at overdrive siger Harvard- 
astronomen Fred Whipple om den frembru¬ 
sende gigant, at den „meget vel kan blive 
århundredets komet“. 

Den store komet blev opdaget i marts af 
den tjekkisk-fødte astronom Lubos Kohoutek, 
mens han så efter asteroider med Hamburg 
Observatoriets 79-cm Schmidt teleskop. På 
dette tidspunkt var kometen omkring 770 
miil. kilometer fra Solen, eller ca. i omegnen 


af Jupiters bane. I modsætning hertil blev 
Halley’s komet - der var mindre lysende end 
Kohoutek’s — ikke set før den var ca. 270 
miil. kilometer nærmere Solen. Skønt kernen 
i en typisk komet (som man mener hoved¬ 
sagelig er sammensat af is, methan, ammo¬ 
niak og støvpartikler) kun er omkring I5/2 
kilometer i diameter, synes Kohoutek’s komet 
at være en gigant med en diameter på mel¬ 
lem 15 og 25 kilometer. Desuden vil den 
komme så nær som 21 millioner kilometer fra 
Solen. Denne relativt nære passage skulle 
medføre en fantastisk vekselvirkning mellem 
sol og komet. 

Skønt kometen endnu kun er synlig som 
en lysprik i kikkerterne, vil solstrålingen af¬ 
koge gasser og støv fra kernen efterhånden 
som den kommer nærmere Solen. I solvinden 
(den strøm af elektrisk ladede partikler som 
hele tiden udsendes fra Solen) vil stoffet i 
kometkernen blive fejet, trykket, ud i en ko- 

mets karakteristiske hale. Efterhånden som 
den reagerer med de ladede partikler, skulle 
halen begynde at lyse klart, faktisk så klart, 
at Brian Marsden fra Smithsonian Astrofysi- 
ske Observatorium mener, at kometen kan 
blive synlig for det blotte øje ved dagslys i 
december, når den er nær Solen, og endnu 
mere tydelig og imponerende i januar-afte¬ 
nerne, når den begynder at bevæge sig væk 
igen. Det mest bemærkelsesværdige syn vil 
man nok opleve i Latinamerika. Dagen før 
juleaftens dag vil en ringformet solformørkel¬ 
se 1) finde sted over Sydamerika. Det skulle 
skabe et imponerende juleskuespil: en glø¬ 
dende ring af sollys, kometen Kohoutek og 
de klare planeter Jupiter og Venus, alle sam¬ 
let i det samme område på den formørkede 
himmel. 

Hundreder af observatører rundt om i ver¬ 
den forbereder sig på at undersøge kometen 
ved mange bølgelængder - fra ultraviolet til 
infrarødt. Harvard’s A. Edward Lilley håber 
endda for første gang at opdage mikrobølge¬ 
udstråling fra en komet. Over Jordens gene¬ 
rende og uklare lufttæppe kan de ubeman¬ 
dede satelliter - og måske endog Skylab’s 
avancerede observatorium - foretage de mest 
frugtbare observationer af dem alle. Alle ob¬ 
servationerne vil være rettet mod det mål at 
bestemme kometens struktur og oprindelse - 
der sikkert er på den anden side Pluto, hvor 
milliarder af komet-lignende objekter antages 
at kredse i bane om Solen som rester fra sol¬ 
systemets dannelse. 

Ej, juni 73. 

Oversættelse: Fl. A. 

1) En solformørkelse, hvor Månen dækker 
hele solskiven bortset fra en ydre, glødende 
ring. 

SIDSTE: 

NASA har oplyst, at de agter at iagttage 
kometen Kohoutek under Skylab 4-missionen. 
Holdet forventes opsendt fra Kennedy Rum¬ 
fartscentret omkring den 9. november 1973. 

De instrumenter, der er ombord i Skylab, 
giver meget fine muligheder for iagttagelse 
af kometen. Heroppe er man også fri for de 


„forstyrrelser* 4 af målingsresultaterne, som 
Jordens atmosfære giver. 

Planerne er foreløbige, og der er mulighed 
for, at opsendelsesdatoen rykkes. Hvis tekni¬ 
ske årsager nødvendiggør en tidligere opsen¬ 
delse (for at man kan begrænse tiden, hvor 
laboratoriet „står“ uden mandskab) bliver det 
ikke muligt at observere kometen. Man over¬ 
vejer dog også muligheden for, at opsende 
det 4. mandskab omkring den 19. november. 
I så fald bliver det muligt at iagttage kome¬ 
ten helt frem til den 14. januar, hvor den 
begynder at bevæge sig bort fra Solen. 

Kilde: NASA News, 73-8-16. /IOKj. 


Stjerneskud 

viser sig hver klar nat, men på enkelte tider 
af året ses flere end sædvanligt, således i re¬ 
sten af året omkring 

21. oktober (Orioniderne) og 13. december 
(Geminiderne). Med års mellemrum kan der 
forekomme mange stjerneskud omkring 9. 
oktober (Oktober-Draconiderne) og 17. no¬ 
vember (Leoniderne). 

Skriv- og Rejse-Kalender 1973 /v. OH. 

* 

RUM-NYT 

Trods sin skepsis med hensyn til flyvende 
tallerkener indrømmer Asger Lundbak, at 
man selvfølgelig UFOrvarende kan få øje på 
sådan en tingest. 

AT TÆNKE SIG ... 

(Bladet med det store tillæg: Politiken), 
16. aug. 73. 


UFO-NYT 1974: 
samme kvalitet - samme pris. 

Har De set omslagets side 3? 

„TYRKFEJL" 

I sidste nummer af UFO-nyt var der desvær¬ 
re smuttet et par fejl ind i sidste øjeblik. 
Det må De meget undskylde; vi iler her med 
at fortælle, hvad der skulle have stået hvor. 

På side 129, 1. spalte, linie 21 står: 

FO’et har altså bevæget sig... Det skulle 
naturligvis have været: 

UFO’et har ... 

Side 155 er overskriften blevet til: Partiel 
solformørkelse. Det er resultatet af „artikel- 
smitte“, for der var godt nok tale om solfor¬ 
mørkelse på side 153-155, men over den lille 
notits skulle der have stået: Partiel månefor¬ 
mørkelse. 

Side 163 er der faldet en linie ud, hvilket 
måske har vanskeliggjort læsningen af Anto- 
fagasta-historien noget. Det er 2. linie i 2. 
spalte, under afsnittet „Radioaktiv". Der 
skulle stå: Foruroliget over den virkning, gen¬ 
standen - havde haft på hans hud og over 
den smerte, - som hans brandsår forårsagede, 
besluttede ... red. 



UFO-CAMPING-ÆRØ 

Som omtalt i forrige nummer af UFO-nyt 
afholdtes der i år UFO-camping på Ærø, 
nærmere betegnet i Kragnæs. 

Arrangementet forløb ikke helt som plan¬ 
lagt, idet en del foredragsholdere meldte af¬ 
bud i sidste øjeblik. Problemet blev delvis 
løst ved, at deltagere i camping’en sprang til 
i sidste øjeblik, og på stående fod fortalte om 
sit interessefelt. 

Foredragene dækkede mere „grænseviden¬ 
skaberne", som nogen kalder dem, end egent¬ 
lige UFO-emner. Af den grund var der for¬ 
holdsvis få egentligt UFO-interesserede, hvor¬ 
for det var noget trægt med at få folk ud 
på observationstur efter møderne; men på 
trods af dette blev der set et UFO dernede: 

En af de få aftener, der var observations¬ 
hold ude, var undertegnede sammen med 
flere andre kørt til en højtliggende bakketop, 
nogle kilometer fra Kragnæs, for at kikke. 
Men skæbnens ironi ville, at det ikke var 
os, som var ude, der fik noget at se. En pige 
så fra mødesalen ud ad vinduet en halvmåne¬ 
formet mørk genstand stå stille i ca. 30 gra¬ 
ders højde. Hun skyndte sig at hente sin far, 
men da de et øjeblik efter kom tilbage, var 
objektet borte. I øjeblikket undersøges sagen 
af Rapportcentralen. 

Næste års UFO-camping vil sandsynligvis 
blive afholdt hos Willy Wegner i Thisted. 

John Juhler. 


STOR PRÆMIEKONKURRENCE 

- se omslagets side 3! 

LÆSERKONKURRENCE 

- med store gevinstchancer 

Nu får De mulighed for at vinde! 

I løbet af november modtager De giroindbetalingskortet med afgiften 
for UFO-NYT abonnementet 1974. Send ind og få gevinstchance! 

ALT BLIVER DYRERE - MEN IKKE UFO-NYT! 

Trods de voldsomme prisstigninger, vi ser på næsten alle områder, 
vil vi stædigt fastholde såvel trykkvalitet, illustrationsmængde og pris: 

stadig kun kr. 35,- pr. år! 

Til gengæld vil vi indtrængende bede om Deres hjælp. Vi kan ikke 
(ustraffet) bibeholde den høje blad-kvalitet og den lave pris, hvis ikke 
vi får flere abonnenter. Her kan De hjælpe os - og samtidig være 
med i konkurrencen om 

5 x 100 kroner 

som vinderne efter eget valg kan benytte til køb af UFO-beger, UFO- 
NYT'er - eller få udbetalt kontant. 

Sådan kan De være med 
og hjælpe os! 

På bagsiden af giro-indbetalingskortet er der gjort plads til at skrive. 
Anfør (med blokbogstaver) navn, adresse og postnummer på mindst 
to bekendte, (og gerne flere!) som De mener vil være interesseret i 
UFO-NYT; vi vil så sende dem et gratis prøvenummer - og blandt 
alle, der har indbetalt 1974-abonnementet inden d. 10. januar 1974, 
udtrækker vi den 1. marts 1974 de 5 heldige vindere, der alle vil få 
direkte meddelelse. Vindernavnene bliver offentliggjort i UFO-NYT 
nr. 2, 1974. 

VÆR MED - OG VIND! 

Forny Deres abonnement hurtigt - 

og husk at anføre navne på UFO-NYT-interesserede! 

PS: Har De allerede betalt for 1974, kan De alligevel være med til at skaffe nye 
abonnenter. Skriv blot på et brevkort navn og adresse på de interesserede (og 
naturligvis Deres eget!) - og send kortet til EKSPEDITIONEN (se adr. side 2). 

MANGE TAK FOR HJÆLPEN! 



Kvinde-stemme skabte panik 

RUMFARTSCENTRET - Houston - En kvindelig blind 
passager om bord på rumlaboratoriet Skylab? Astro¬ 
nauterne forsøgte i hvert fald at få rumfartscentret 
på Jorden til at tro det. 

Arbejdet på rumfartscentret foregik ganske daglig¬ 
dags, da en kvindestemme pludselig brød igennem 
fra laboratoriet i dets kredsløb om Jorden: „Hallo, 
Houston, her er Skylab. Kan I høre mig dernede?" 

Der blev dødsstille i kontrolcentret. Alle viden- 
skabsmændene så op med forbløffelse malet i an¬ 
sigterne. „Hallo, Houston, kan I høre Skylab?", lød 
det igen fra den sexede kvindelige stemme. 

Projektlederen Robert Crippen, der et par minutter 
tidligere havde talt med astronauten Alan Bean, 
Owen Garriott og Jack Lousma, overvandt den vær¬ 
ste lammelse og svarede: 

„Øh, Skylab, her er Houston, jeg hører dig ud¬ 
mærket. Men jeg havde lidt vanskeligt ved at gen¬ 
kende din stemme. Hvem er det, vi har på linien nu?" 

„Er det ikke dig, Robert?", spurgte kvindestemmen. 
„Her er Helen i Skylab. Drengene havde ikke fået 
et måltid hjemmelavet mad i lang tid, så jeg syntes, 
jeg ville tage op med noget til dem. Skifter." 

Crippen „Roger, Skylab. Jeg har på fornemmelsen, 
at der er nogen, der gør grin med mig. Helen, er det 
virkelig dig?" 

En talsmand fra rumfartscentret forklarede senere, 
at han havde båndoptaget sin hustru, Helens stemme 
under en privat radiosamtale. 

Hun fik spøgen til at lyde realistisk ved at beskrive 
skovbrande i Californien og solnedgange, som var 
„simpelt hen pragtfulde". 

Til sidst lød mrs. Garriotts stemme: „Åh, nej, jeg 
kommer til at afbryde nu. Jeg tror, drengene er ved 
at flyde herhen mod kommandomodulet, og de siger, 
at jeg ikke må snakke med dig. Vi ses senere Robert". 

I en senere samtale med rumfartslaboratoriet for¬ 
søgte Crippen at få astronauterne til at løfte en flig 
af mysteriet. Han sagde: „Jeg håber ikke, at I fyre 
sidder og føler jeg ensomme deroppe". 

Garriott: „Nej såmænd, men det hjælper nu også 
med et godt hjemmelavet måltid ind imellem". (AP) 
Lollond-Folsters Folketid12. sept. 73. 







